Τα 10 καλύτερα ξενοδοχεία κοντά σε: FuSongXian KeJiGuan\nΤα καλύτερα ξενοδοχεία κοντά σε: FuSongXian KeJiGuan, Fusong County\nNear Museum of Chinese Ginseng, Songhuajiang Main Street and Middle Section of Shenxiang Road, Fusong County, Κίνα\nFuSongXian KeJiGuan: Διαβάστε κριτικές\nΣε οποιαδήποτε απόσταση από: FuSongXian KeJiGuan\nΦίλτροΣε οποιαδήποτε απόσταση από: FuSongXian KeJiGuan\n1,6 χλμ. από FuSongXian KeJiGuan\n26,7 χλμ. από FuSongXian KeJiGuan\n34,0 χλμ. από FuSongXian KeJiGuan\n27,2 χλμ. από FuSongXian KeJiGuan\n47,2 χλμ. από FuSongXian KeJiGuan\nNo.9 Luming Street, Fusong County 134501, Κίνα\n39,4 χλμ. από FuSongXian KeJiGuan\n46,0 χλμ. από FuSongXian KeJiGuan\n46,5 χλμ. από FuSongXian KeJiGuan\n54,3 χλμ. από FuSongXian KeJiGuan\n72,0 χλμ. από FuSongXian KeJiGuan\n70,5 χλμ. από FuSongXian KeJiGuan\n71,2 χλμ. από FuSongXian KeJiGuan\n70,8 χλμ. από FuSongXian KeJiGuan\n70,7 χλμ. από FuSongXian KeJiGuan\n71,0 χλμ. από FuSongXian KeJiGuan\n70,9 χλμ. από FuSongXian KeJiGuan\n77,3 χλμ. από FuSongXian KeJiGuan\n71,3 χλμ. από FuSongXian KeJiGuan\n71,5 χλμ. από FuSongXian KeJiGuan\n72,1 χλμ. από FuSongXian KeJiGuan\n72,3 χλμ. από FuSongXian KeJiGuan\n72,7 χλμ. από FuSongXian KeJiGuan\nBuilding7 Jinlongju, Xiangjiang Road, Baishan, Κίνα\n0,7 χλμ. από FuSongXian KeJiGuan\nNo.78 Shenxiang Road, Fusong County 134500, Κίνα\n1,0 χλμ. από FuSongXian KeJiGuan\nOpposite to Songjiang River Railway Station, Baishan 134504, Κίνα\n14,4 χλμ. από FuSongXian KeJiGuan


Αρχική σελίδαΕΛΛΑΔΑΕΚΤΑΚΤΗ ΠΛΗΡΟΦΟΡΙΑ....!!ΜΟΛΙΣ ΑΝΑΚΟΙΝΩΘΗΚΑΝ Τα νέα μέτρα για τον κορωνοϊό που βρίσκονται σε ισχύ από σήμερα (03/08)....!!\nΑπό σήμερα (03/08), τίθενται σε ισχύ νέα μέτρα για την αντιμετώπιση της πανδημίας και αφορούν στα καταστήματα εστίασης (μπαρ, καφετέριες κ.λπ.), αλλά και στις κοινωνικές εκδηλώσεις (γάμοι, βαπτίσεις, κηδείες).\nΤι ισχύει από σήμερα στα καταστήματα εστίασης\nΤα φαινόμενα συγχρωτισμού και συνωστισμού, που έχουν παρατηρηθεί σε καφέ, μπαρ και εστιατόρια σε διάφορες περιοχές της Ελλάδας, σήμαναν συναγερμό στις Αρχές και έτσι, από σήμερα έως και την Κυριακή 9 Αυγούστου απαγορεύονται οι όρθιοι πελάτες σε όλα τα νυχτερινά κέντρα (μπαρ, κλαμπ, κέντρα ζωντανής μουσικής, μπαρ-εστιατόρια, καφέ-μπαρ κ.ο.κ.), με δυνατότητα μετατροπής χρήσης σε καταστήματα με τραπεζοκαθίσματα.\nΌριο ατόμων σε γάμους, βαπτίσεις και κηδείες\nΣύμφωνα με το sputniknews, ειδική μέριμνα έχει ληφθεί για τις κοινωνικές εκδηλώσεις όπως είναι οι γάμοι, οι βαπτίσεις και οι κηδείες, καθώς πολλά κρούσματα εντοπίστηκαν σε γαμήλια γλέντια, στη Θεσσαλονίκη και στις Σέρρες.\nΩς εκ τούτου, ο υφυπουργός Πολιτικής Προστασίας & Διαχείρισης Κρίσεων, Νίκος Χαρδαλιάς, ανακοίνωσε την Παρασκευή (31/07) πως από σήμερα έως και τις 15 Αυγούστου θεσπίζεται όριο 100 ατόμων σε τελετές γάμων, βαπτίσεων, κηδειών με τήρηση όλων των υφιστάμενων υγειονομικών κανόνων.\nΤα υπόλοιπα μέτρα προστασίας που είναι ήδη σε ισχύ\nΈτσι τα μέτρα που ήδη ισχύουν από την 1η Αυγούστου είναι τα εξής:\nΥποχρεωτική η χρήση μάσκας σε όλους τους κλειστούς χώρους συμπεριλαμβανομένων των χώρων λατρείας (εκτός χώρων εστίασης για τους πελάτες και ιατρικών εξαιρέσεων για άτομα, π.χ., με αναπνευστικά προβλήματα, παιδιά κάτω των 3 ετών).\nΑναστολή επισκεπτηρίων σε κέντρα φροντίδας ηλικιωμένων (π.χ. γηροκομεία), δομές ευάλωτων ομάδων (π.χ. άστεγοι, πρόσφυγες κ.ο.κ.) και νοσοκομεία. Επιπλέον, όσον αφορά στα νοσοκομεία όπου κρίνεται αναγκαίο δύναται να υπάρχει ένας συνοδός στον οποίο θα δίνεται ειδική άδεια. Επίσης, δεν επιτρέπεται η παραμονή στο νοσοκομείο συνοδών που παρουσιάζουν οποιοδήποτε σύμπτωμα λοίμωξης ανωτέρου αναπνευστικού (πυρετός, δεκατική κίνηση, βήχας, φαρυγγαλγία, ρινική καταρροή). Ο συνοδός θα πρέπει να είναι ενήμερος για την εφαρμογή των κανόνων κοινωνικής απόστασης, την απολύμανση των χεριών και την υποχρεωτική χρήση προστατευτικής μη ιατρικής μάσκας. Επιπρόσθετα, δεν επιτρέπεται η επίσκεψη των ιατρικών επισκεπτών στις νοσηλευτικές μονάδες έως τις 15/08.\nΈχουν παραταθεί τα μέτρα τήρησης αποστάσεων σε παραλίες έως τις 31/08.\nΈχουν παραταθεί έως τις 31/08 τα μέτρα προστασίας σε ιδιωτικά πλοία αναψυχής και επαγγελματικά τουριστικά πλοία.\nΈχουν παραταθεί έως τις 31/08 υφίσταται και για τα μέτρα προστασίας στα ΚΥΤ.\nΈως τις 31/08 έχει παραταθεί και η γενική απόφαση για κανόνες τήρησης αποστάσεων (ΧΑΜ).\nΕπιπλέον, έχει παραταθεί μέχρι τις 15/08 η αναστολή αεροπορικών και θαλάσσιων συνδέσεων με Τουρκία, Αλβανία και Σκόπια.\nΈως τις 15/08 έχει παραταθεί, επίσης, η απόφαση για τις χερσαίες συνδέσεις (συνοριακά σημεία εισόδου/αρνητικό PCR τεστ 72 ωρών για Προμαχώνα), καθώς και η απόφαση για αρνητικό τεστ PCR 72 ωρών για τους προερχόμενους αεροπορικώς από Βουλγαρία, Ρουμανία και Ηνωμένα Αραβικά Εμιράτα (έως 15/08).\nΈως και τις 15/08 υπάρχει ισχυρή σύσταση για χρήση μάσκας και σε εξωτερικούς χώρους, όταν δεν είναι εφικτή η τήρηση αποστάσεων.


Κύπρος : Code Cyprus 2020\nΤο διασκεδαστικότερο φεστιβαλ κώδικα πάει στο διάστημα για να εμπνεύσει περισσότερους νέους να μάθουν προγραμματισμό!\nΟνειρευτήκατε ποτέ πως θα ήταν ένα ταξίδι στο διάστημα; Ή διερωτηθήκατε πως δουλεύει ο Διεθνής Διαστημικός Σταθμός (ΔΔΣ); Και αναρωτηθήκατε ποτέ πως τηλεχειριζόμαστε ένα ρομποτικό όχημα στον Άρη — που βρίσκεται περισσότερο από 50 εκατομμύρια χιλιόμετρα μακρυά από την γη;\nΤο θέμα του Code Cyprus 2020 είναι η Διαστημική Εξερεύνηση.\nΚαι κατά την διάρκεια της κεντρικής ομιλίας αλλά και των εργαστηρίων, θα συζητήσουμε πως ο κώδικας βρίσκεται στο επίκεντρο των προσπαθειών διαστημικής εξερεύνησης! Από τον χειρισμό ενός ρομποτικού βραχίονα στον ΔΔΣ, στον υπολογισμό των τροχιών για ταξίδι σε άλλους πλανήτες, και φυσικά για τον τηλεχειρισμό ενός ροβερ - όπως το Mars Science Laboratory (MSL) — από τον πλανήτη μας, την γή.\nΏρα: 09:00 - 14:30


Φοβίζουν οι αυτοδιοικητικές το Μαξίμου – ΡΕΘΕΜΝΟΣ ΕΦΗΜΕΡΙΔΑ: ΡΕΘΥΜΝΟ ΝΕΑ ΕΙΔΗΣΕΙΣ ΚΡΗΤΗ\nΦοβίζουν οι αυτοδιοικητικές το Μαξίμου\n7 Φεβρουαρίου 2019, 9:17 μμ\nΜε δαμόκλειο σπάθη κρεμασμένη πάνω από το Μαξίμου μοιάζουν στην παρούσα φάση οι επερχόμενες αυτοδιοικητικές εκλογές, καθώς ο κίνδυνος οι υποψήφιοι του κυβερνώντος κόμματος να μην καταφέρουν δυναμικά πλασαρίσματα στους μεγάλους δήμους, αλλά και στις περιφέρειες, είναι εμφανής, κάτι που θα έχει αντίκτυπο στη συνολική εικόνα της κυβέρνησης. Ηρώδου Αττικού και Κουμουνδούρου σχεδιάζουν το αμέσως επόμενο διάστημα την «αντεπίθεσή» τους σε «τοπικό επίπεδο», η οποία αναμένεται να ξεκινήσει αμέσως μετά την τυπική ολοκλήρωση της συμφωνίας των Πρεσπών, την ερχόμενη Παρασκευή, οπότε έρχεται στη Βουλή η κύρωση του πρωτοκόλλου «για την προσχώρηση της Δημοκρατίας της Βόρειας Μακεδονίας» στο ΝΑΤΟ. Στο Μαξίμου ανησυχούν για το τι θα βγάλει η κάλπη στους μεγάλους δήμους αλλά και στις Περιφέρειες, καθώς ο οριστικός μετασχηματισμός του ΣΥΡΙΖΑ σε κόμμα εξουσίας «απαιτεί» την εκλογή ενός ικανοποιητικού αριθμού δημάρχων και περιφερειαρχών ή, μίνιμουμ, την καταγραφή μεγαλύτερων δυνάμεων από ό,τι στο παρελθόν.\nΟι τελευταίες δημοσκοπήσεις δεν δείχνουν προς αυτή την κατεύθυνση. Στην Αθήνα το «πρόβλημα» δεν είναι πως επιβεβαιώνεται ο τίτλος του «φαβορί» για τον Κώστα Μπακογιάννη, αλλά η πολύ χαμηλή πτήση του Νάσου Ηλιόπουλου. Κρίσιμη πιθανόν να είναι η αποδέσμευσή του από το υπουργικό συμβούλιο ώστε να αφοσιωθεί αποκλειστικά στον προεκλογικό αγώνα. Ο πήχυς, πάντως, από το 2014 είναι ψηλά, καθώς ο Γαβριήλ Σακελλαρίδης πέρασε με ποσοστό 20% στον δεύτερο γύρο και έχασε τελικά στο νήμα από τον Γιώργο Καμίνη. Και στη Θεσσαλονίκη έχει πάρει κεφάλι ο «γαλάζιος» υποψήφιος Νίκος Ταχιάος, με την κ. Κατερίνα Νοτοπούλου –που κι εκείνη ασκεί ακόμη καθήκοντα υπουργού– να ακολουθεί από απόσταση. Το γεγονός, δε, ότι ο κ. Ταχιάος είναι πρώτος, παρά το ότι έχει να αντιμετωπίσει «γαλάζιους αντάρτες» που απευθύνονται στις ίδιες δεξαμενές, δείχνει την αδυναμία της υποψήφιας του ΣΥΡΙΖΑ να συσπειρώσει ευρύτερα κοινά, όπως και ο κ. Μπελαβίλας στον Πειραιά, που δεν δείχνει να «απειλεί» την πρωτοκαθεδρία του Γιάννη Μώραλη. Στις περιφέρειες, η κατάσταση δεν είναι καλύτερη για τον ΣΥΡΙΖΑ, που κινδυνεύει να χάσει την «εμβληματική» Αττική, η οποία το 2014 του έδωσε τον αέρα «μεγάλου κόμματος».\nΟι μετρήσεις δείχνουν πως ο κ. Πατούλης θα κόψει πρώτος το νήμα, καθώς η νυν περιφερειάρχης κ. Δούρου έχει υποστεί φθορά και λόγω της κακής διαχείρισης των δύο τραγωδιών σε Μάνδρα και Μάτι. Περνάει ωστόσο στον δεύτερο γύρο, με τρίτο, σε ρόλο ρυθμιστή αυτή τη στιγμή, τον κ. Σγουρό. Αντίστοιχα στην Κεντρική Μακεδονία, τη δεύτερη μεγαλύτερη περιφέρεια της χώρας σε πληθυσμό, ο Απόστολος Τζιτζικώστας είναι το φαβορί, ενώ ο ΣΥΡΙΖΑ μόλις πριν από λίγες ημέρες ανακοίνωσε τον δημοσιογράφο της ΕΡΤ3 Χρήστο Γιαννούλη. Η επανεκλογή του κ. Γαλιατσάτου στο Ιόνιο δεν αλλάζει κάτι δραστικά, ενώ η πιθανή επικράτηση των κ. Αρναουτάκη και Κατσιφάρα σε Κρήτη και Δ. Ελλάδα, αντίστοιχα, δεν «χρυσώνει το χάπι» αφού και οι δύο προέρχονται από το ΠΑΣΟΚ.\nΛίαμ Νίσον: Έψαχνα έναν "μαύρο μπάσταρδο" για να σκοτώσω\nΗ Ρωσία δεν θέλει τα Σκόπια στο ΝΑΤΟ: Μεγάλο το κόστος, άγνωστα τα οφέλη\n16 Νοεμβρίου 2019, 9:15 πμ


Του Αλεξάνδρου Π. Κωστάρα: Η προστασία της αγέννητης ζωής - Κιβωτός της Ορθοδοξίας\nΤου Αλεξάνδρου Π. Κωστάρα: Η προστασία της αγέννητης ζωής\nΔευτέρα, 19 Αυγούστου 2019, 08:51\nΗ πρόσφατη απόφαση της Διαρκούς Ιεράς Συνόδου για την καθιέρωση Ημέρας Προστασίας της Αγέννητης Ζωής είναι ασφαλώς αξία πολλών επαίνων. Εχει και αυτή τον συμβολισμό της, όπως όλες οι άλλες σχετικές «Ημέρες» που είναι αφιερωμένες σε διάφορες έννοιες ή αξίες, τις οποίες τιμούμε ή προασπιζόμαστε στη ζωή μας. Ιδιαίτερα στην ευαισθητοποιημένη σε πολλά πράγματα σημερινή κοινωνία. Δεν πρέπει όμως να τρέφουμε αυταπάτες. Καμιά «Ημέρα» δεν υπερβαίνει τον συμβολισμό της. Δεν είναι δηλ. επετειακός χρόνος συγκομιδής συγκεκριμένων αποτελεσμάτων, εκτός εάν βγει κάποιος στον δρόμο και τα μαζέψει, όπως γίνεται λ.χ. με την «Ημέρα της Αγάπης», κατά την οποία διοργανώνεται κάθε χρόνο έρανος από τις Μητροπόλεις λίγο πριν από τις Χριστουγεννιάτικες Εορτές, προς ενίσχυση της φιλοπτώχου αποστολής τους, ώστε να μην πεινάσει κανείς, τουλάχιστον τις Αγιες Ημέρες του Δωδεκαημέρου. Καλοί λοιπόν είναι οι συμβολισμοί, αλλά κάποιες φορές χρειάζεσαι και κάτι χειροπιαστό, που δεν μπορεί να σου το δώσει άμεσα η συντελούμενη σε βάθος χρόνου διεργασία του συμβολισμού της συγκεκριμένης «Ημέρας». Η Εκκλησία στο ζήτημα της προστασίας της αγέννητης ζωής κάνει αναμφισβήτητα πολλά. Και με τον λόγο και με το έργο της. Θα μπορούσε βέβαια να κάνει περισσότερα, εάν ληφθεί υπόψη η σημερινή δυσμενής και για τη χώρα και για το ποίμνιο της Εκκλησίας δημογραφική συγκυρία, που επιδεινώνεται συνεχώς κάθε χρόνο. Για τον λόγο αυτό είναι ανάγκη να καλέσει η Εκκλησία σε «συστράτευση» μαζί της, όλους εκείνους που αποδέχονται τη Ζωή ως Ευλογία του Θεού και αγωνιούν επιπλέον, όπως και εκείνη, για την επιβίωση του Εθνους. Ασχετα πάντως με τα μέτρα που προτίθεται να λάβει η Πολιτεία ή παράλληλα προς αυτά, οφείλει η ίδια η Εκκλησία να τολμήσει ένα δικό της πιο πρωτότυπο και πιο ρηξικέλευθο εγχείρημα από τα συνηθισμένα στο συγκεκριμένο πρόβλημα…\nΕίχα προτείνει προ διετίας περίπου σε σχετικό άρθρο μου, που δημοσιεύθηκε από τις στήλες της «ΚτΟ» υπό τον τίτλο «ο κυοφορούμενος μεταξύ μαχαίρας και εμβρυουλκού», τη δημιουργία από την Εκκλησία μίας σύγχρονης «Βασιλειάδας», ενός δηλ. συγκροτήματος πολλαπλών συναφών υπηρεσιών, που θα παρέχονται δωρεάν σε όσους συναντούν κάποια στιγμή μπροστά τους τη ζωή σε ένα δύσκολο «σταυροδρόμι» της πορείας τους. Είτε έχουν επιλέξει την οδό του «καιάδα» είτε προβληματίζονται προς τα πού να πορευθούν, η Εκκλησία μπορεί να τους βοηθήσει. Να τους καλέσει με διάφορα καθημερινά μηνύματα από όλα τα τηλεοπτικά δίκτυα να μιλήσουν πριν από οποιαδήποτε ενέργειά τους με τους ειδικούς επιστήμονες του σχετικού ιδρύματος, το οποίο πρέπει να έχει παραρτήματα σε όλη την Ελλάδα και δεν θα λέγεται βέβαια «Βασιλειάδα», αλλά θα έχει κάποια άλλη ονομασία που θα του δοθεί, ας πούμε «Κυψέλη», «Κιβωτός» κλπ. Επαναφέρω και σήμερα σχετική πρότασή μου, διευκρινίζοντας ότι η «Βασιλειάδα» πρέπει να είναι ένα πολυ-τμηματικό ίδρυμα με ειδικούς επιστήμονες, στρατευμένους όχι μόνο στην προστασία της αγέννητης ζωής, αλλά και στον γενικότερο οικογενειακό προγραμματισμό νεαρών ζευγαριών, που μοιάζουν πολλές φορές με γεωργούς, οι οποίοι αφήνουν τους σπόρους να σαπίζουν στα πιθάρια, επειδή δεν θέλουν να υποβληθούν στο κόστος ή στον κόπο της καλλιέργειας. Και σε αυτά τα θέματα η «Βασιλειάδα» πρέπει να προσφέρει λύσεις.\nΣυμβουλευτικά κέντρα πλαισιωμένα με κοινωνικούς λειτουργούς, ψυχολόγους, παιδαγωγούς ή άλλους επιστήμονες, είναι το ίδιο απαραίτητα με τα γυναικολογικά-μαιευτικά ή τα παιδιατρικά ιατρεία, αλλά και τους βρεφονηπιακούς σταθμούς. Ολες αυτές οι υπηρεσίες πρέπει να συλλειτουργούν στο ίδιο συγκρότημα με στόχο, όχι μόνο να μην χαθεί πια καμιά ζωή, αλλά και να προωθηθεί η «σπορά» της σε «χέρσα» ή «αδρανή» μέχρι σήμερα «χωράφια». Η δημογραφική «καθίζηση» της Ελλάδος οφείλεται βέβαια πρωτίστως, όπως όλοι γνωρίζουμε, στον μεγάλο αριθμό των εκτρώσεων, που ανέρχονται ετησίως περίπου στις 350.000! Δεν τροφοδοτείται όμως μόνον από τις εκτρώσεις. Πολλά νεαρά ζευγάρια θα ήθελαν να κάνουν, όπως λένε, παιδιά, αλλά δεν το αποφασίζουν, είτε διότι δεν έχουν κάποιους ανθρώπους να τους βοηθήσουν, είτε διότι δεν διαθέτουν τους πόρους που απαιτούνται για την φροντίδα των παιδιών. Η «Βασιλειάδα» μπορεί και πρέπει να έχει λύσεις για όλα αυτά τα θέματα προσφέροντας ανιδιοτελώς κάτι το μοναδικό που λείπει σήμερα από την Ελλάδα. Η Εκκλησία έχει ή μπορεί να βρει τους πόρους (στην ανάγκη και με την διενέργεια ενός ετήσιου εράνου), αλλά και τους ανθρώπους που χρειάζονται για την οικοδόμηση και τη λειτουργία ενός τόσο σπουδαίου ιδρύματος. Ας βγει λοιπόν η ίδια μπροστά και ας σημάνει γενικό προσκλητήριο σε όλους να σπεύσουν να συνδράμουν το έργο της, εφ’ όσον ο σκοπός του είναι ιερός.\nΑλλιώς, εάν αποτύχει και αυτή η προσπάθεια, η Εκκλησία δεν θα μπορεί να κάνει τίποτε άλλο πια, παρά να χτυπά πένθιμα τις καμπάνες κάθε μέρα σε όλη την Ελλάδα. Οπως είναι γνωστό, στα χωριά που αποτελούν μια κλειστή κοινωνία, η καμπάνα είναι το μόνο μέσο άμεσης πληροφόρησης των χωριανών για όσα συμβαίνουν γύρω τους και τους απειλούν: Για μια πυρκαγιά που ξέσπασε ξαφνικά ή για κάποιο άλλο κακό που προέκυψε απρόβλεπτα. Οταν μάλιστα πεθάνει κάποιος χωριανός, ο πένθιμος ήχος της καμπάνας «δρασκελίζει» γρήγορα τις αυλές όλων των σπιτιών του χωριού και γίνεται άφωνος κήρυκας της είδησης του χαμού ενός μέλους της μικρής κοινότητας, που θα λείπει πια για πάντα από τα συντελούμενα στο χωριό. Κατά μείζονα λόγο χρειάζεται επομένως ο πένθιμος ήχος της καμπάνας, όταν αργοπεθαίνει ολόκληρη η Ελλάδα. Οταν χάνονται ολόκληρα χωριά και ολόκληρες πόλεις χτυπημένες από την επιδημία των εκτρώσεων, της ατεκνίας ή της ολιγοτεκνίας. Εάν ολιγωρήσουμε τώρα, όσο είναι ακόμη καιρός, σε λίγο δεν θα υπάρχει κανένας για να χτυπήσει την καμπάνα της απώλειας του τελευταίου από εμάς.\nΒέβαια ειδικά για την απόφαση της Εκκλησίας που σχετίζεται με την καθιέρωση της «Ημέρας Προστασίας της Αγέννητης Ζωής», δεν έλειψαν τα σκωπτικά σχόλια όλων των λεγομένων «προοδευτικών», οι οποίοι θεωρούν δικαίωμά τους να αποφασίζουν για τη ζωή ή τον θάνατο του κυοφορούμενου! Μιλούν μάλιστα για σκοταδισμό όσων υποστηρίζουν το αντίθετο. Δεν είναι η πρώτη φορά που ο «φωταδισμός» των «προοδευτικών» προκαλεί. Τώρα όμως δεν έχει απέναντί του κάποιον απλά θεωρητικώς αντιλέγοντα, αλλά την ίδια τη φύση, τη λογική και την δικαιική τάξη. Η ηθική δεν φαίνεται να λέει κάτι στους «φωταδιστές» προοδευτικούς. Για αυτό είναι μάταιο να επικαλείται κάποιος τη δεοντολογία που την διέπει και να επιχειρεί να κάνει διάλογο με ανθρώπους που επιμένουν στην πλάνη τους. Η συμβουλή του Αποστόλου Παύλου, για το τι πρέπει να κάνουμε σε τέτοιες περιπτώσεις «αιρετικών ανθρώπων», είναι η πιο σώφρων λύση. Δεν αξίζει τον κόπο να ασχολείται κανείς μαζί τους.\nαπόφαση, Διαρκούς Ιεράς Συνόδου, Ημέρας Προστασίας της Αγέννητης Ζωής,


Τα πάντα για Early Script - Digital Life!\nΑυτός είναι ο λόγος που ο Johnny Depp αρνήθηκε ένα πρώιμο σενάριο των «Πειρατών της Καραϊβικής 5»!\nby valadis.k Η φετινή χρονιά ήταν αρκετά δύσκολη για τον Johnny Depp. Έπειτα από τις κατηγορίες για ενδοοικογενειακή βία και μετά τα πρόσφατα οικονομικά προβλήματα προσπαθεί να ανέβει ξανά στα μάτια των φανατικών οπαδών του, επιστρέφοντας στον ρόλο που τον έκανε διάσημο. Αυτόν του Captain Jack Sparrow. Ο βετεράνος σεναριογράφος Terry Rossio αποκάλυψε ότι κατά τη διάρκεια της συγγραφής […] 20 Μαΐου 2017 at 11:58 μμ


Οι πρωταθλήτριες της ρυθμικής γυμναστικής του ΑΟΡΓ Βέροιας - Περιφ. Κεντ. ΜΑΚΕΔΟΝΙΑΣ http://www.idisi.gr\nΟι πρωταθλήτριες της ρυθμικής γυμναστικής του ΑΟΡΓ Βέροιας\nΤις συμπαθέστατες μικρές πρωταθλήτριες της ρυθμικής γυμναστικής του ΑΟΡΓ Βέροιας υποδέχθηκε στο γραφείο του ο Αντιπεριφερειάρχης Ημαθίας Κώστας Καραπαναγιωτίδης.\nΤα για μια ακόμη φορά χρυσά κορίτσια της ενόργανης γυμναστικής της Βέροιας δέχθηκαν τα συγχαρητήρια του κ. Καραπαναγιωτίδη, που έδειξε να γνωρίζει καλά πόσος κόπος και ιδρώτας χρειάζεται για να κατακτηθεί η κορυφή στον αθλητικό στίβο.\nΟ Αντιπεριφερειάρχης εξέφρασε τον θαυμασμό του για το υψηλό επίπεδο του αθλήματος στην περιοχή μας, απονέμοντας τα εύσημα και στα μέλη του ΑΟΡΓ για τις κοπιώδεις προσπάθειες στήριξης των αθλητριών και του θεαματικού αθλήματος. Τέλος ευχήθηκε να συνεχίσουν όλοι με τον ίδιο ζήλο, κατακτώντας ακόμη μεγαλύτερες κορυφές.


Υφασματινο Αρνακι Kathe Kruse Mini Lamb Flowers White Φλοραλ Λευκο  - Παιχνιδια-0-6 μηνων (PL1.152034077)\nΑρχική > Βρεφικά - Παιδικά > Παιχνίδια μωρού > ΥΦΑΣΜΑΤΙΝΟ ΑΡΝΑΚΙ KATHE KRUSE MINI LAMB FLOWERS WHITE ΦΛΟΡΑΛ ΛΕΥΚΟ \nΌμορφο Αρνάκι-κουδουνίστρα, κατασκευασμένος από βαμβάκι με ένα λεπτό φλοράλ σχέδιο, λευκό σώμα.\nΥΦΑΣΜΑΤΙΝΟ ΑΡΝΑΚΙ KATHE KRUSE MINI LAMB FLOWERS WHITE ΦΛΟΡΑΛ ΛΕΥΚΟ  (PL1.152034077)\nΥΦΑΣΜΑΤΙΝΟ ΑΡΝΑΚΙ KATHE KRUSE MINI LAMB FLOWERS WHITE ΦΛΟΡΑΛ ΛΕΥΚΟ  PL1.152034077 PL1.152034077 KATHE KRUSE KATHE KRUSE ΠΑΙΧΝΙΔΙΑ-0-6 ΜΗΝΩΝ Κατηγορία: ΠΑΙΧΝΙΔΙΑ-0-6 ΜΗΝΩΝ •KATHE KRUSE στην κατηγορία ΠΑΙΧΝΙΔΙΑ-0-6 ΜΗΝΩΝ Ρετρό στυλ για τα πιο απαιτητικά μωρά! Όμορφο Αρνάκι-κουδουνίστρα, κατασκευασμένος από βαμβάκι με ένα λεπτό φλοράλ σχέδιο, λευκό σώμα. Λεπτομέρειες: • κεντημένα μάτια και στόμα • αστεία μικρή ουρά. • με έναν απαλό, ζωντανό και ευχάριστο ήχο για τα αυτάκια του μικρού σας. Company Info: Kathe Kruse: Αυθεντικότητα, εμπιστοσύνη, ποιότητα και ασφάλεια! Ιδρύθηκε στην Γερμανία το 1905. Οι κούκλες και τα μαλακά παιχνίδια της ενθαρρύνουν τη δημιουργικότητα, προωθούν τη μάθηση και το ομαδικό παιχνίδι. Όλα τα προϊόντα της Kathe Kruse είναι κατασκευασμένα με χειροποίητες λεπτομέρειες, κοινωνικά πρότυπα και περιβαλλοντική συνείδηση! Η Kathe Kruse δεν παράγει μαζικά προϊόντα, όλα είναι χειροποίητα ξεχωριστά, δίνοντάς τους τη χαρακτηριστική γοητεία Kruse!• Ηλικία>1 μηνός+• Πρόσθετα Χαρακτηριστικά>• Διαστάσεις: 8.5 x 13 x 4 cmΥλικό: βαμβακερό ύφασμα με γέμιση πολυεστέρας• Πλένεται στο πλυντήριο στους 30 βαθμούς Τα προϊόντα των κατηγοριών Αθλητικά, Βρεφικά - Παιδικά πωλούνται από την εταιρεία Electronic Shopping Greece ΑΕ σε συνεργασία με το site Plus4u.gr. Η υποστήριξη μετά την πώληση και οι εγγυήσεις των προϊόντων αυτών παρέχονται από την ίδια εταιρεία μέσα από το site www.plus4u.gr και το τηλεφωνικό κέντρο 211 2000 700. Μπορείτε να συνδυάσετε τα προϊόντα αυτά με τα υπόλοιπα προϊόντα του e-shop.gr και να τα παραλάβετε μαζί ώστε να μειώσετε τα έξοδα αποστολής. Μπορείτε επίσης να παραλάβετε από οποιοδήποτε eshop point με μηδενικά έξοδα αποστολής ανεξαρτήτως ύψους παραγγελίας! ΥΦΑΣΜΑΤΙΝΟ ΑΡΝΑΚΙ KATHE KRUSE MINI LAMB FLOWERS WHITE ΦΛΟΡΑΛ ΛΕΥΚΟ


Δημοτική Βιβλιοθήκη Ζωγράφου catalog › Details for: Ινές, ψυχή μου /\nDetails for: Ινές, ψυχή μου /\nΙνές, ψυχή μου / Ιζαμπέλ Αλιέντε · μετάφραση : Λεωνίδας Καρατζάς.\nBy: Allende, Isabel, 1942- [Author] .\nContributor(s): Καρατζάς, Λεωνίδας, 19-- [Translator] | Παπακώστας, Δημήτρης, 19-- [Editor, Corrector] .\nMaterial type: TextPublisher: Αθήνα : Ωκεανίδα, 2006Description: 513 σ. · 21 εκ.ISBN: 9789604104468.Subject(s): Λατινοαμερικάνικη λογοτεχνία -- Χιλή -- Μυθιστόρημα DDC classification: 863 Summary: Η Ινές Σουάρεθ, μια φτωχή νεαρή ράφτρα από την Εξτρεμαδούρα της Ισπανίας, ξεκινάει για το Νέο Κόσμο να βρει τον άντρα της, που χάθηκε κυνηγώντας τη δόξα και το χρυσάφι. Άνθρωπος δυναμικός, λαχταράει και μια περιπετειώδη ζωή, απαγορευμένη για τις γυναίκες στη συντηρητική κοινωνία του 16ου αιώνα. Στην Αμερική όμως η Ινές δεν συναντάει τον άντρα της, αλλά ένα μεγάλο έρωτα, τον αξιωματικό Πέδρο ντε Βαλδιβία. Θα δεθούν με μια αγάπη που θα σφραγίσει τη μοίρα τους, ένας ιδεαλιστής στρατιωτικός και μια παθιασμένη γυναίκα που δεν τη χωράει ο τόπος - σιδερένιο χέρι, μεταξωτό γάντι. Θα ζήσουν ανεπανάληπτα γεγονότα, θ' αντιμετωπίσουν θανάσιμους κινδύνους και θα καταφέρουν να κατακτήσουν και να ιδρύσουν μαζί το Βασίλειο της Χιλής. Σ' αυτό το επικό μυθιστόρημα, η ανάσα του έρωτα κάνει να πάψουν για λίγο η βία κι η αγριότητα που χαρακτηρίζουν εκείνη την εποχή. Και η μαγική πένα της Ιζαμπέλ Αλιέντε μας δείχνει πως η πραγματικότητα μπορεί να ξεπερνάει καμιά φορά και την πιο οργιώδη φαντασία και να μας αφήνει κατάπληκτους.\nΚεντρική Βιβλιοθήκη Μ/ΑΛΙ/(ΛΑΤ) (Browse shelf) 1 Available 24999\nΠεριέχει βιβλιογραφία : σ. 511-513.\nΗ Ινές Σουάρεθ, μια φτωχή νεαρή ράφτρα από την Εξτρεμαδούρα της Ισπανίας, ξεκινάει για το Νέο Κόσμο να βρει τον άντρα της, που χάθηκε κυνηγώντας τη δόξα και το χρυσάφι. Άνθρωπος δυναμικός, λαχταράει και μια περιπετειώδη ζωή, απαγορευμένη για τις γυναίκες στη συντηρητική κοινωνία του 16ου αιώνα. Στην Αμερική όμως η Ινές δεν συναντάει τον άντρα της, αλλά ένα μεγάλο έρωτα, τον αξιωματικό Πέδρο ντε Βαλδιβία. Θα δεθούν με μια αγάπη που θα σφραγίσει τη μοίρα τους, ένας ιδεαλιστής στρατιωτικός και μια παθιασμένη γυναίκα που δεν τη χωράει ο τόπος - σιδερένιο χέρι, μεταξωτό γάντι. Θα ζήσουν ανεπανάληπτα γεγονότα, θ' αντιμετωπίσουν θανάσιμους κινδύνους και θα καταφέρουν να κατακτήσουν και να ιδρύσουν μαζί το Βασίλειο της Χιλής.\nΣ' αυτό το επικό μυθιστόρημα, η ανάσα του έρωτα κάνει να πάψουν για λίγο η βία κι η αγριότητα που χαρακτηρίζουν εκείνη την εποχή. Και η μαγική πένα της Ιζαμπέλ Αλιέντε μας δείχνει πως η πραγματικότητα μπορεί να ξεπερνάει καμιά φορά και την πιο οργιώδη φαντασία και να μας αφήνει κατάπληκτους.


Το Εικοσιένα : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Η κιβωτός του Νέου Ελληνισμού)\nΣυγγραφείς: Νίκος Καζαντζάκης, Αριστοτέλης Βαλαωρίτης, Αλέξανδρος Ι. Δεσποτόπουλος, Φώτης Κόντογλου, Αδαμάντιος Κοραής, Γιώργος Ιωάννου, Συλλογικό έργο, Ανδρέας Κάλβος, Νικηφόρος Βρεττάκος, Ανώνυμος Έλλην, Παναγιώτης Κ. Κανελλόπουλος, Γιάννης, 1867-1945 Βλαχογιάννης, Απόστολος Ε. Βακαλόπουλος, Ιωάννης Ν. Θεοδωρακόπουλος, Γεώργιος Δ. Δασκαλάκης, Ιωάννης Καποδίστριας, Ξενοφών Ζολώτας,\nΣε καιρούς πνευματικού χαλασμού, καθώς οι σημερινοί, είναι δραματικά αναγκαίο και υπαρκτικά τραγικό να αναζητεί, κάθε λαός και κάθε άνθρωπος, τη σωτηρία του σε μια βαθύτερη αυτογνωσία, φροντίζοντας ν΄ απαλλάξει την αληθινή του ταυτότητα από μύθους και στολίσματα που της πρόσθεσαν τα βιωμένα χρόνια.\nΟνομασία σειράς: Κείμενα της Μεθορίου\nΆλλα πρόσωπα: Κώστας Ε., 1930-2017 Τσιρόπουλος (Επιμελητής)\nISBN (10ψήφιο): 960-7033-20-5\nΑΡΙΣΤΟΤΕΛΗΣ ΒΑΛΑΩΡΙΤΗΣ (1824-1879) Ο Αριστοτέλης Βαλαωρίτης γεννήθηκε στη Λευκάδα το 1824, γιος του επιχειρηματία και γερουσιαστή Ιωάννη Βαλαωρίτη και της Αναστασίας το γένος Τυπάλδου Φορέστη. Έμαθε τα πρώτα γράμματα στο Λύκειο της Λευκάδας (1830-1837), κατόπιν φοίτησε στην Ιόνιο Ακαδημία στην Κέρκυρα (1838-1841) και ταξίδεψε στην Ιταλία και την ελεύθερη Ελλάδα (1841-1842). Ακολούθησαν σπουδές στη Γενεύη (όπου πήρε πτυχίο προλύτη Γραμμάτων και επιστημών από το εκεί κολλέγιο), το Παρίσι (νομικά) και τέλος την Πίζα, όπου ανακηρύχτηκε διδάκτωρ νομικής στο εκεί πανεπιστήμιο. Μεσολάβησε (1846) προσβολή του από τυφώδη πυρετό και επιστροφή στη γενέτειρά του. Ακολούθησαν ταξίδια του στην Ιταλία και την Αυστρία, όπου με κίνδυνο της ζωής του πήρε μέρος σε ενέργειες υπέρ της ελληνικής απελευθέρωσης. Παράλληλα μελέτησε γερμανική φιλοσοφία και το 1847 είχε ήδη τυπώσει την πρώτη του ποιητική συλλογή με τίτλο Στιχουργήματα στην Κέρκυρα. Ακολούθησε μια περίοδος περιπλάνησής του στην Ιταλία, κυρίως στη Βενετία. Εκεί πήρε μέρος σε φοιτητικές κινητοποιήσεις και γνώρισε την κόρη του Αιμιλίου Τυπάλδου Ελοϊσία, την οποία παντρεύτηκε το 1852. Από το γάμο του απέκτησε τρεις κόρες (τη Μαρία, που πέθανε το 1855 σε βρεφική ηλικία, μια δεύτερη, επίσης Μαρία, που πέθανε το 1866 και τη Ναθαλία, που πέθανε το 1875 στη Βενετία) και δύο γιους, το Νάνο και τον Αιμίλιο. Μετά το γάμο του ταξίδεψε στην Ευρώπη για ένα χρόνο και όταν επέστρεψε στη Λευκάδα ενίσχυσε το επαναστατικό κίνημα της Ηπείρου με άντρες και χρήματα, με αποτέλεσμα να προκαλέσει τη δυσαρέσκεια του τότε άγγλου αρμοστή και να αναγκαστεί να φύγει για την Ιταλία ξανά. Το 1856 πέθανε ο πατέρας του και η μητέρα του. Το 1857 δημοσίευσε τη δεύτερη ποιητική συλλογή του με τίτλο Μνημόσυνα, που τιμήθηκε από τον Όθωνα με τον Χρυσό Σταυρό του Σωτήρος. Την ίδια χρονιά απέκτησε το δεύτερο γιο του, τον Αιμίλιο και εξελέγη βουλευτής Λευκάδας στην Ιόνιο Βουλή, θέση την οποία κράτησε από το 1857 ως το 1864. Το 1864 επισκέφτηκε την Αθήνα μαζί με τον πρόεδρο της Ιονίου Βουλής και άλλους επιφανείς πολιτικούς και συνέταξε το σχέδιο για το ψήφισμα της Ένωσης. Η εμφάνισή του στην Εθνοσυνέλευση στέφτηκε από μεγάλη επιτυχία. Εκλέχτηκε δυο φορές βουλευτής στην κυβέρνηση Κουμουνδούρου (1865 και 1868), αρνήθηκε όμως να αναλάβει υπουργικά καθήκοντα. Μετά τις εκλογές του 1868, απογοητευμένος από την πολιτική αποσύρθηκε και απομονώθηκε στη Μαδουρή, ένα μικρό νησί κοντά στη Λευκάδα. Εκεί συνέθεσε το ποίημα Διάκος και τον Αστραπόγιαννο, έργα που τύπωσε μαζί το 1867. Κατόπιν πρόσκλησης του πρύτανη του Πανεπιστημίου Αθηνών το 1871 έγραψε και απήγγειλε με μεγάλη επιτυχία ένα ποίημα για τον Πατριάρχη στην αποκάλυψη του ανδριάντα του. Πέθανε το 1879. Λίγο πριν το θάνατό του έγραψε τα τρία πρώτα άσματα του Φωτεινού, έργου που έμεινε ημιτελές λόγω του θανάτου του. Ο Φωτεινός εντάχθηκε στο δεύτερο συγκεντρωτικό τόμο των έργων του που εκδόθηκαν μετά το θάνατό του, το 1891. Έγραψε επίσης λίγες μεταφράσεις (Η Λίμνη του Λαμαρτίνου, Το τριακοστό τρίτο άσμα της Κόλασης του Δάντη κ.α.) και δημοσίευσε άρθρα πολιτικού και ιστορικού προβληματισμού. Στο έργο του Βαλαωρίτη συναντιέται η γλωσσική τεχνοτροπία της Επτανησιακής Σχολής με εκείνη της Αθηναϊκής. Τα ποιητικά του έργα είναι γραμμένα σε απλή γλώσσα ενώ τα πεζά του στην καθαρεύουσα. Ο επικός χαρακτήρας των έργων του, καθώς επίσης οι αγώνες του για την Πατρίδα, του χάρισαν τον τιμητικό τίτλο του εθνικού ποιητή, ενόσω ακόμη ήταν εν ζωή. Η κριτική διχάστηκε στην περίπτωση του Βαλαωρίτη και ποικίλει από την πλήρη αποδοχή (Παλαμάς, Ροΐδης, Σικελιανός) ως την πλήρη άρνηση (Πολυλάς, Πανάς, Βερναρδάκης). Για περισσότερα βιογραφικά στοιχεία του Αριστοτέλη Βαλαωρίτη βλ. «Βιοχρονογραφία του Αριστοτέλη Βαλαωρίτη», Τετράδια Ευθύνης10, 1979, σ.197-200, Γεωργαντά Αθηνά - Σαββίδης Γ.Π., «Αθησαύριστα κείμενα του Βαλαωρίτη ΙΙ (και άγνωστες πληροφορίες για τη ζωή και το έργο του)», Παλίμψηστον3 (Ηράκλειο), 12/1986, σ.35-53, Γρηγόρης Γεράσιμος, «Χρονικό του βίου και των έργων του», Αριστοτέλης Βαλαωρίτης· Ο αρματολός της Λύρας 1824-1879· Βίος, Έργα, Ανθολογία, Κριτική, Εικόνες, Βιβλιογραφία, σ.15-61. Αθήνα,\nΓεώργιος Δ. Δασκαλάκης\nΟ Γεώργιος Δασκαλάκης (1912-1994) γεννήθηκε στη Λάρισα, καταγόμενος από το Ρέθυμνο της Κρήτης. Τακτικός (από το 1943) καθηγητής της Εισαγωγής στο Δημόσιο Δίκαιο στην Πάντειο Ανωτάτη Σχολή Πολιτικών Επιστημών, διετέλεσε επίσης νομικός σύμβουλος της UNRRA (1945-47) και των Αμερικανικών Αποστολών στην Ελλάδα (1947-53), συνταγματικός σύμβουλος της Βουλής, συνεκδότης του περιοδικού "Archiv fur Recht und Sozialphilosophie" και πρόεδρος του ΕΟΤ. Συνέγραψε πλήθος έργων.\nΟ Ξενοφών Ζολώτας γεννήθηκε στην Αθήνα το 1904. Παρέμεινε στον πρωθυπουργικό θώκο της Ελλάδας από τις 23 Νοεμβρίου του 1989 έως τις 11 Απριλίου του 1990 ως πρόεδρος της οικουμενικής κυβέρνησης. Φοίτησε στη Νομική Σχολή του Πανεπιστημίου Αθηνών και συνέχισε τις σπουδές του στις Οικονομικές και Πολιτικές Επιστήμες στην Εμπορική Σχολή της Λειψίας (όπου αναγορεύτηκε διδάκτορας το 1926) και στη Νομική Σχολή του Παρισιού. Το 1928 εκλέχτηκε υφηγητής στο Πανεπιστήμιο Αθηνών, τον ίδιο χρόνο εκλέχτηκε τακτικός καθηγητής της Πολιτικής Οικονομίας στο Πανεπιστήμιο Θεσσαλονίκης και το 1931 τακτικός καθηγητής στην αντίστοιχη έδρα της Νομικής Σχολής του Πανεπιστημίου Αθηνών, όπου δίδαξε μέχρι την παραίτησή του, το 1968. Από το 1931 μέχρι το 1968 ήταν εκδότης της Ελληνικής Επιθεωρήσεως Οικονομικών και Πολιτικών Επιστημών. Το ογκώδες και πολύγλωσσο επιστημονικό συγγραφικό του έργο αφορά σε ζητήματα Οικονομικής Θεωρίας και Οικονομικής Πολιτικής, όπως επίσης και Κοινωνικής, Νομισματικής και Δημοσιονομικής Πολιτικής. Ο Ξενοφών Ζολώτας διατέλεσε μέλος του Ανωτάτου Οικονομικού Συμβουλίου (1932), αρχηγός της Ελληνικής Αντιπροσωπείας στο Οικονομικό Συμβούλιο της Βαλκανικής Συνεννοήσεως (1934-1939), πρόεδρος του ΔΣ της Αγροτικής Τράπεζας (1936-1939), συνδιοικητής της Τράπεζας της Ελλάδος μετά την απελευθέρωση (1944-1945), μέλος του ΔΣ. της UNRRA (1946), διοικητής για την Ελλάδα στο Διεθνές Νομισματικό Ταμείο (1946-1967 και 1974-1981). Επίσης, διατέλεσε μέλος της Ελληνικής Αντιπροσωπείας στα Ηνωμένα Έθνη (1948-1953), αντιπρόσωπος της Ελλάδας στην Οικονομική Επιτροπή της Ευρώπης (1949-1953), μέλος, από το 1950, της Διεθνούς Εταιρίας Οικονομικών Επιστημών και από το 1980 επίτιμος πρόεδρός της, μέλος της Νομισματικής Επιτροπής (1950-1955). Διατέλεσε ακόμη υπουργός Συντονισμού (το 1952 στην υπηρεσιακή κυβέρνηση Δ. Κιουσόπουλου και αργότερα, στην κυβέρνηση Εθνικής Ενότητας του Κ. Καραμανλή, το 1974). Ακόμη διατέλεσε διοικητής της Τράπεζας της Ελλάδος (1955-1967 και 1974-1981) και έκτοτε επίτιμος διοικητής, μέλος της Επιτροπής των «Τεσσάρων Σοφώ» για την αναδιοργάνωση του ΟΕΟΣ σε ΟΟΣΑ (1960). Υπήρξε μέλος της Επιτροπής για τη Νομισματική Ένωση της Ευρώπης (από το 1986). Έχει τιμηθεί με παράσημα και διακρίσεις στην Ελλάδα, στη Γερμανία, στη Γαλλία, στην Ιταλία, στην Ηνωμένη Αραβική Δημοκρατία και αλλού. Το 1952 εκλέχτηκε τακτικό μέλος της Ακαδημίας Αθηνών στην έδρα των Οικονομικών Επιστημών. Ο Ξενοφών Ζολώτας απεβίωσε στις 10 Ιουνίου 2004, σε ηλικία 100 ετών.\nΑδαμάντιος Κοραής (1748-1833). Ο Αδαμάντιος Κοραής γεννήθηκε στη Σμύρνη και η οικογένειά του καταγόταν από τη Χίο. Μεγάλωσε σε περιβάλλον λογίων και αποφοίτησε από την Ευαγγελική Σχολή επί διευθύνσεως του Ιερόθεου Δενδρινού. Ασχολήθηκε ιδιαίτερα με την εκμάθηση ευρωπαϊκών γλωσσών. Το 1772 έφυγε για το Άμστερνταμ, τυπικά για να εργαστεί στις επιχειρήσεις του εμπόρου Στάθη Θωμά, ουσιαστικά όμως για να διευρύνει τους πνευματικούς και κοινωνικούς του ορίζοντες. Δέκα χρόνια αργότερα κατόρθωσε παρά τις αρχικές αντιρρήσεις της οικογένειάς του να φύγει στο Μομπελιέ της Γαλλίας για σπουδές ιατρικής (τις οποίες ολοκλήρωσε το 1787, οπότε αναγορεύτηκε διδάκτωρ). Εκεί μυήθηκε στο πνεύμα του γαλλικού Διαφωτισμού και αφοσιώθηκε στη μελέτη της αρχαίας ελληνικής και της λατινικής γραμματείας. Η δύσκολη οικονομική κατάσταση που αντιμετώπισε μετά το θάνατο των γονιών του ένα χρόνο αργότερα, τον ανάγκασε να ασχοληθεί επαγγελματικά με τη μετάφραση. Από το 1788 και ως το τέλος της ζωής του έζησε στο Παρίσι και έζησε από κοντά τη Γαλλική Επανάσταση, τα γεγονότα της οποίας επηρέασαν καθοριστικά τη σκέψη του. Μέλος της Εταιρείας των Παρατηρητών του Ανθρώπου, ανέπτυξε φιλογαλλική δράση, μετέφρασε τη Διακήρυξη των Δικαιωμάτων του Ανθρώπου και άλλα φιλελεύθερα νομικά και πολιτικά κείμενα. Το ενδιαφέρον του για την πολιτική κατάσταση στο νέο ελληνικό κράτος, αν και από απόσταση, τον συντρόφεψε ως τα τελευταία χρόνια του, οπότε τήρησε πολεμική στάση έναντι της διακυβέρνησης του Καποδίστρια. Παράλληλα ο Κοραής εξελίχθηκε σε κεντρική μορφή του Νεοελληνικού Διαφωτισμού, εμβαθύνοντας περισσότερο στις φιλολογικές και γλωσσολογικές μελέτες και διευρύνοντας τον κύκλο των γνωριμιών του με γάλλους και έλληνες ομογενείς. Στις αρχές του 19ου αιώνα οδηγήθηκε σταδιακά στη διαμόρφωση μιας θεωρίας για το νεοελληνικό γλωσσικό ζήτημα, γνωστής ως θεωρία της «μέσης οδού», η οποία αποτέλεσε σημείο αναφοράς και είχε ποικίλες επιπτώσεις στη μετέπειτα εξέλιξη της νεοελληνικής γλώσσας και γραμματείας. Αποτέλεσμα συνειδητής και εκ των έξω επέμβασης στη φυσική λειτουργία της γλώσσας, η «καθαρεύουσα» του Κοραή χαρακτηρίζεται θεμελιακά από τον τεχνητό χαρακτήρα της και ο ρόλος της στη λύση του μακρόχρονου ελληνικού γλωσσικού ζητήματος υπήρξε μάλλον ανασταλτικός παρά βοηθητικός. Στο χώρο της λογοτεχνίας τοποθετείται με το όψιμο αφηγηματικού χαρακτήρα κείμενό του Ο Παπατρέχας, τυπικό δείγμα απόπειρας συγγραφής με διδακτικό διαφωτιστικό στόχο. Για περισσότερα βιογραφικά στοιχεία του Αδαμάντιου Κοραή βλ. Κεχαγιόγλου Δημήτρης, «Αδαμάντιος Κοραής», Η παλαιότερη πεζογραφία μας. Από τις αρχές της ως τον πρώτο παγκόσμιο πόλεμο Β΄,2, σ.80-96. Αθήνα, Σοκόλης, 1999. (Πηγή: Αρχείο Ελλήνων Λογοτεχνών, Ε.ΚΕ.ΒΙ.).


Τα πλεονεκτήματα των ιαπωνικών κηροπηγίων | Το forex στα ελληνικά\nΤα πλεονεκτήματα των ιαπωνικών κηροπηγίων\n23rd June 2018 forexpro\nΤα ιαπωνικά κηροπήγια (Japanese candlesticks) αποτελούν έναν από τους τρεις δημοφιλέστερους τύπους διαγραμμάτων τεχνικής ανάλυσης στην αγορά του Forex και αυτόν με την πληρέστερη πληροφόρηση. Η ιστορία τους ξεκινά από την Ιαπωνία του 18ου αιώνα και αποτέλεσε μια από τις μεθόδους που χρησιμοποιούσαν όσοι συναλλάσσονταν σε ρύζι, το αγαθό που αποτελούσε το νόμισμα της εποχής. Στο δυτικό κόσμο δεν ήρθε παρά σχετικά πρόσφατα, καθώς οι επενδυτές εκτίμησαν τις ευκολίες που προσφέρει στην τεχνική ανάλυση της αγοράς.\nΤα ιαπωνικά κηροπήγια, άλλωστε, παρουσιάζουν ένα πλήθος πλεονεκτημάτων, σε σύγκριση με άλλα διαγράμματα τεχνικής ανάλυσης. Όπως αναφέρθηκε, δίνουν περισσότερες πληροφορίες στον επενδυτή της αγοράς του Forex, σε σύγκριση με τα γραμμικά σχεδιαγράμματα και τα ραβδογράμματα. Όσον αφορά στα τελευταία, τα κηροπήγια προσφέρουν τις ίδιες πληροφορίες με αυτά, αλλά σε ένα διαφορετικό format, το οποίο ενδείκνυται για μια πιο λεπτομερή και ακριβή παρουσίαση της κίνησης μιας τιμής.\nΟυσιαστικά, η απεικόνιση της πορείας μιας τιμής μέσω των ιαπωνικών κηροπηγίων φανερώνει την κατεύθυνση της τάσης, βασιζόμενη στην προσφορά και τη ζήτηση. Επιπλέον, παρουσιάζουν με γραφικό τρόπο την ορμή της τάσης (ή την απουσία αυτής). Χάρη στον τρόπο απεικόνισης, οι επενδυτές μπορούν ευκολότερα να ερμηνεύσουν ένα διαφαινόμενο μοτίβο και να εντοπίσουν μια ευκαιρία στην αγορά.\nΤέλος, ένα ιαπωνικό κηροπήγιο (από τη στιγμή που παρουσιάζει τα ίδια δεδομένα με ένα ραβδόγραμμα) μπορεί να χρησιμεύσει ως εργαλείο εξακρίβωσης των συμπερασμάτων. Τα κοινά αυτά στοιχεία επιτρέπουν επίσης τη χρήση στα ιαπωνικά κηροπήγια τεχνικών δεικτών που έχουν ήδη χρησιμοποιηθεί σε ένα ραβδόγραμμα. Τέλος, σε σύγκριση και πάλι με ένα ραβδόγραμμα, τα ιαπωνικά κηροπήγια είναι πιο ενδιαφέροντα στην ανάλυση, καθώς προσφέρουν μια πιο κατανοητή και ευχάριστη στο μάτι εικόνα.\nΣυμπερασματικά, λοιπόν, τα ιαπωνικά κηροπήγια προσφέρουν μια σύνθετη, αλλά εύκολα κατανοητή εικόνα της κίνησης μιας τιμής, με αποτέλεσμα να είναι κατάλληλα για μια ευρεία γκάμα επενδυτών, συμπεριλαμβανομένων και των πλέον άπειρων.\nPrevious PostΈκτακτα μέτρα για τις τουρκικές εκλογές παίρνει η XMNext PostΡίσκο συναλλαγών στην αγορά του Forex


Πλανητικοί τύποι: 2. Σεληνιακός τύπος (σεληνιακές σχέσεις, σεληνιακές εμμονές) - Astrovroxi (το πιο εθιστικό αστρολογικό στέκι!)\nHome Unlabelled Πλανητικοί τύποι: 2. Σεληνιακός τύπος (σεληνιακές σχέσεις, σεληνιακές εμμονές)\nΠλανητικοί τύποι: 2. Σεληνιακός τύπος (σεληνιακές σχέσεις, σεληνιακές εμμονές)\n*Σεληνιακοί τύποι: άτομα που είναι Καρκίνοι, έχουν Σελήνη σε Καρκίνο ή Ταύρο και πολλούς πλανήτες στον Καρκίνο ή στον 4ο Οίκο.\nΟ Σεληνιακός τύπος είναι προστατευτική και μητρική ψυχή, ακόμα κι όταν πρόκειται για άνδρα. Τον ενδιαφέρει να δημιουργεί τριγύρω του ένα ασφαλές και προστατευμένο περιβάλλον και μέσα σε αυτό να χωρούν οι λίγοι και καλοί άνθρωποι που έχει στην καρδιά του. Είναι σπιτόγατος και αγαπά τη θαλπωρή που νιώθει κανείς στους τέσσερις τοίχους.\nΤου αρέσει να τρέχει για να καλύψει τις βασικές ανάγκες όσων νιώθει ότι εξαρτώνται επάνω του: από το φαγητό, μέχρι την ζεστή, παρηγορητική αγκαλιά. Νιώθει άνετα με το γυναικείο φύλο, τα θηλυκά μέλη της οικογένειας καθώς προτιμά να συναναστρέφεται άτομα που είναι συναισθηματικά.\nΗ οικογένειά του, το παρελθόν του, οι συνήθειες των ανθρώπων που έζησε δίπλα τους για καιρό, είναι πράγματα που κουβαλά μέσα του εφ'όρου ζωής. Τα παιδικά του βιώματα, οι μνήμες, καθορίζουν αναπόδραστα την ενήλικη ζωή του. Συχνά, παγιδεύεται στο παρελθόν και ξεχνά να πάει μπροστά. Η διάθεσή του είναι ρευστή, επηρεάζεται έντονα από ό,τι συμβαίνει γύρω του και δύσκολα θα παραμείνει αναίσθητος σε όσα προκαλούν πόνο: μπορεί να λυγίσει, να δακρύσει πιο εύκολα από τον καθένα.\nΟ Σεληνιακός τύπος θεωρεί τη μοναχική ζωή, ξόδεμα. Είναι άτομο "φτιαγμένο για οικογένεια". Ονειρεύεται να ανοίξει το δικό του σπίτι με ένα άτομο που σέβεται την ευαισθησία του και ανέχεται την κυκλοθυμία του. Θέλει να παρέχει τα καλύτερα στο σύντροφό του και στα παιδιά που θα αποκτήσουν, ακόμα κι αν στερηθεί το ίδιο, ακόμα κι αν ζει πολύ λιτά και με οικονομία.\nΕίναι ανοιχτό και κοινωνικό άτομο, καλωσορίζει ανθρώπους στη ζωή και στο σπίτι του και του αρέσει να μοιράζεται μαζί τους πράγματα, κυρίως τις αναμνήσεις από τα παλιά. Είναι εκεί, διαθέσιμο στα προβλήματα του καθενός, έστω κι αν δεν του ανταποδίδουν πάντα όσα κάνει.\nΕίναι ευαίσθητος και διαβάζει καλά την ψυχολογική κατάσταση των ανθρώπων που έχει δίπλα του. Άλλωστε, επιδιώκει μακροχρόνιες σχέσεις ώστε να κατανοεί σε βάθος την ανθρώπινη ψυχή: τα κόμπλεξ, τις αδυναμίες, τις στρατηγικές...\nΜερικά Σεληνιακά άτομα είναι μυστικοπαθή και εσωστρεφή σε καταστροφικό βαθμό. Μέσα στην ψυχή τους, οι δυσάρεστες εμπειρίες του παρελθόντος τους, γιγαντώνονται και τους στοιχειώνουν. Πολλοί υποφέρουν από υπαρκτά ή φανταστικά παιδικά τραύματα, πράγμα που τους κάνει νευρωτικούς και εκρηκτικούς με τα άτομα που έχουν γύρω τους. Αυτές τις πληγές δεν ανέχεται ποτέ να τις αγγίξει κανείς, κανέναν δεν εμπιστεύεται ώστε να ανοιχτεί και να τα συζητήσει. Σηκώνει μόνο του το σταυρό του και κουβαλά μια εσωτερικευμένη οργή, όπως το ηφαίστειο τη λάβα.\nΕίναι επίσης άτομο πολύ υπάκουο και πιστό, ιδίως στη Μητέρα του, σε σημείο δουλικότητας. Ταυτίζεται μαζί της και την υπηρετεί, ακόμα κι αν έχει δημιουργήσει δική του οικογένεια. Ο απογαλακτισμός είναι πολύ δύσκολος κι επίπονος, καθώς δεν ανέχεται μύγα στο σπαθί του για το πρόσωπο της μητέρας του. Αρκετά μοιραία, το Σεληνιακό άτομο, θα προσκολληθεί αργότερα ΚΑΙ στα παιδιά του, με τον ίδιο ασφυκτικό τρόπο.\nΑνάμεσα στις εμμονές ενός Σεληνιακού ατόμου, είναι η αυτοτιμωρία, το ανελέητο αυτομαστίγωμα. Η Μαμά, ζεί μέσα στον ψυχισμό του, ως ένα Super Ego και του επιβάλλει ποινές, επιπλήξεις, πιέσεις, κατηγορίες, προσδοκίες, απαιτήσεις, ταπεινώσεις. Μπορεί να υποφέρει από χαμηλή αυτοπεποίθηση, κόμπλεξ κατωτερότητας, νευρικότητα, σεξουαλική ανικανότητα και ενοχικότητα, ως αποτέλεσμα της απόλυτης ψυχολογικής επίδρασης της μητέρας επάνω του.\nΤαιριάζει με :\n-Ερμαίους, Πλουτώνιους, Ποσειδώνιους τύπους\n- Ηλιακούς, Ουράνιους, Δίαιους τύπους\nΝιώθει ξένος με:\n- Κρόνιους τύπους\n- Άρειους, Αφροδίσιους τύπους\nΠλανητικοί τύποι: 2. Σεληνιακός τύπος (σεληνιακές σχέσεις, σεληνιακές εμμονές) Reviewed by Virgo Astrovroxi on 3:55 π.μ. Rating: 5


Πόντοι ανταμοιβής: 380 Τι είναι αυτό;\nΈνα ελιξήριο ενίσχυσης της υγρασίας του δέρματος, ιδανικό για ξηρό αφυδατωμένο τύπο δέρματος.\nΤο It's Skin Power 10 Formula GF Effector δημιουργήθηκε για να ενυδατώνει βαθιά, είναι ιδανικό για την αντιμετώπιση ξηρών, ερεθισμένων επιδερμίδων. Ενισχυμένο με ένα μείγμα φυσικών συστατικών, αυτός ο μοναδικός, άμεσα απορροφητικός ορός προσφέρει βαθιά ενυδάτωση που καταπραΰνει τους ερεθισμούς και αποκαθιστά την χαμένη υγρασία.\nGrifola Frondosa - Παρέχει αντιοξειδωτικά και υγρασία στο δέρμα.\nΙδανικός για ξηρό, αφυδατωμένο και ακνεϊκό δέρμα.\nΕτικέτες: its , skin , power , 10 , formula , collagen , face , serum , cruelty free , power 10 , its skin , effector , κορεατικα\nINGRID Ideal Matt Mattifying Foundation - Light Sun (302) 30ml\nIdeal Matt INGRID is a mineral foundation combining the effect of perfectly matte skin with excellent moisturizing. The unique formula of natural in..\nΑναζωογονητικός ορός σχεδιασμένος για την ενίσχυση της ανθεκτικότητας του δέρματος. Είναι εμπλουτισμένος με συνένζυμο Q10 και πολυγλουταμικό οξύ για τ..\nΌλη η λάμψη σε ένα μπουκαλάκι! Με τα νέα Glow Baby Liquid Highlighters μπορείτε να φωτίσετε και αναδείξετε τα καλύτερα χαρακτηριστικά σας.Εύκολο στην ..\nΤο Glow Skin Balm είναι ένα προϊόν 4-σε-1 που λειτουργεί ως ενυδατική κρέμα, πρωινή φροντίδα περιποίησης, βάση μακιγιάζ και κρέμα ενυδάτωσης και..\nΜπορεί να καθαρίσει το δέρμα σου ένα τσαμπί σταφύλια; -ΝΑΙ, ΜΠΟΡΕΙΟ αφρός καθαρισμού Have a Greengrape της κορεάτικης it's Skin έχει αντιοξειδωτικές ι..


Διαστάσεις: Ουρά για τις σαµπάνιες\nΗ σκηνή εκτυλίχθηκε προχθές το µεσηµέρι, και τη µεταφέρει ο ανταποκριτής της «Κοριέρε ντέλα Σέρα»: στο πολυτελές κατάστηµα του Βερολίνου KaDeWe, οι πελάτες έκαναν ουρά µπροστά στο τµήµα µε τις σαµπάνιες, αγόραζαν λικέρ και εκλεκτά κρασιά, δοκίµαζαν ακριβά ρούχα. «Αφού περάσαµε αλώβητοι µια κρίση σαν κι αυτήν, µπορούµε να έχουµε µεγαλύτερη εµπιστοσύνη στο µέλλον», είπε η 33χρονη Γκίζα Σµιτς ενώ δοκίµαζε ένα καπέλο. Ανάλογος καταναλωτικός πυρετός παρατηρείται αυτές τις ηµέρες και σε άλλες πλούσιες πόλεις της Γερµανίας, όπως το Αµβούργο, η Φρανκφούρτη και η Στουτγάρδη. Ακόµη και στη ∆ρέσδη και τη Λειψία όµως, τα εστιατόρια δεν ήταν ποτέ πιο γεµάτα.\nΜετά την ύφεση του 2009, που προκάλεσε πτώση του Ακαθάριστου Εγχώριου Προϊόντος κατά 5%, η Γερµανία επανήλθε στον δρόµο της ανάπτυξης: οι οικονοµολόγοι προβλέπουν αύξηση του ΑΕΠ κατά 4% φέτος και τουλάχιστον κατά 2% του χρόνου. Το σηµαντικότερο όµως είναι ότι οι Γερµανοί άρχισαν πάλι να ξοδεύουν. Σύµφωνα µε τον υπουργό Οικονοµίας Ράινερ Μπρίντερλε, η εγχώρια ζήτηση συµβάλλει αυτή τη στιγµή κατά 50% στον ρυθµό ανάπτυξης, ενώ το ποσοστό αυτό αναµένεται το 2011 να φτάσει το 90%! Κανείς δεν µπορεί να κατηγορήσει πια τους Γερµανούς ότι ενισχύουν την παγκόσµια οικονοµική και εµπορική ανισορροπία κρατώντας χαµηλά την κατανάλωση και ρίχνοντας όλο το βάρος στις εξαγωγές…\nΑπό «ασθενής της Ευρώπης» πριν από δέκα χρόνια, η Γερµανία έχει γίνει η πιο αισιόδοξη χώρα της ηπείρου. Από τον Ιανουάριο του 2008 ώς τον Αύγουστο του 2010, η ανεργία µειώθηκε από 7,8% σε 6,8%. Την ίδια περίοδο, η ανεργία στην ευρωζώνη αυξήθηκε από 7,3% σε 10%. Την ώρα που οι Γερµανοί συνωστίζονται στο KaDeWe και στολίζουν τα σπίτια τους για τα Χριστούγεννα, οι Ελληνες βλέπουν τον οικογενειακό τους προϋπολογισµό να τινάζεται στον αέρα από πρωτοφανή µέτρα λιτότητας και οι Ιρλανδοί εγκαταλείπουν µαζικά µια χώρα που δεν µπορεί πια να τους συντηρήσει. Η κάθε χώρα έχει ασφαλώς τις ιδιαιτερότητές της και τις ευθύνες της. Αλλά το σύνολο αυτών των χωρών «ενωµένη Ευρώπη» δεν το λες.\nAt 30/11/10 3:00 μ.μ., nasopoulos said...\nΜια χαρά Ενωμένη Ευρώπη είναι. Δεν βλέπω γιατί οι Έλληνες πρέπει να γίνουν Γερμανοί και το αντίστροφο. Καθέ λαός κάνει τις πολιτικοκοινωνικές του επιλογές με βάση ένα κοινό όραμα. Δεν θυμάμαι να κλαιγόταν κανείς στο Σύνταγμα για το "dumping" μισθών, που επέβαλλαν στους Γερμανούς εργαζομένους οι κυβερνήσεις τους την τελευταία δεκαετία υπό το φόβο του Πολωνού υδραυλικού. Εάν δεν με προδίδει η μνήμη μου, εσείς ο ίδιος είχατε γράψει πριν χρόνια ένα άρθρο με παράδειγμα υλοτόμους. Ίσως και να κάνω λάθος.\nΣε κάθε περίπτωση, τώρα ήρθαν τα δικά τους παχιά χρόνια. Ας ελπίσουμε να τους αφήσουν μπας και ωφεληθούμε και εμείς οι υπόλοιποι, αν υποθέσουμε ότι θα αρχίσουμε να εξάγουμε πιο σοβαρά είτε αγροτικά προϊόντα είτε τουρισμό.


Ο Εφραίμ, τα πολιτικά μηνύματα και ο… βελονισμός (φωτό) - ΚΑΡΦΙΤΣΑ\nΟ Εφραίμ, τα πολιτικά μηνύματα και ο… βελονισμός (φωτό)\n11/12/2013 - 01:03\nΘρησκευτικά αλλά και… πολιτικά μηνύματα έστειλε από τη Θεσσαλονίκη ο Ηγούμενος της Ιεράς Μονής Βατοπεδίου Αγίου Όρους Εφραίμ κατά τη διάρκεια ομιλίας του σε κεντρικό ξενοδοχείο. Ο ίδιος εξήγησε πως επισκέφτηκε τη Θεσσαλονίκη καθώς ήθελε να συναντηθεί με μοναχή του εξωτερικού η οποία πραγματοποιεί «θεάρεστο» φιλανθρωπικό έργο ενώ από την πλευρά του ο προϊστάμενος της Μονής π. Ευδόκιμος μιλώντας στην «Κ» τόνισε ότι «ο γέροντας Εφραίμ έχει πραγματοποιήσει πολλές ομιλίες στην πόλη και το προσεχές διάστημα αναμένεται να κάνει κι άλλες» ενώ πιστοί ανέφεραν ότι «οι περιπέτειες που είχε με τη Δικαιοσύνη ανήκουν στο παρελθόν».\nΟ Ηγούμενος Εφραίμ έφτασε στην αίθουσα «Βυζάντιο» του Electra Palace λίγο μετά τις 20:30 και αφού κάλεσε το ποίμνιό του να προσευχηθεί τόνισε πως είναι η πρώτη φορά που μιλά σε ξενοδοχείο. «Ο άνθρωπος πρέπει να ξέρει το σκοπό για τον οποίο ήρθε στον κόσμο» είπε και συμπλήρωσε πως «ο άνθρωπος πρέπει να γνωρίζει. Πρέπει να έχει την περιέργεια». Μάλιστα δεν ήταν λίγες οι φορές που αστειεύτηκε προκαλώντας τα γέλια του ακροατηρίου του. «Ξέρετε τώρα που απέκτησα… φήμη, διάφοροι έρχονται και με βλέπουν…» ισχυρίστηκε.\n“Η κρίση θα πάει χρόνια”\nΣτέλνοντας πολιτικά μηνύματα τόνισε πως «είναι της μόδας η αγάπη ειδικότερα τώρα στις γιορτές. Βλέπω τα γράμματα προέδρων που μου δείχνουν την αγάπη τους γραπτά και μου έρχεται να τα σκίσω», ενώ μιλώντας για την οικονομική κρίση και τους ισχυρισμούς της κυβέρνησης πως το 2014 θα είναι η τελευταία χρονιά της ύφεσης υπογράμμισε «θα έχουμε να δεινοπαθήσουμε. Αυτό (κρίση) θα πάει χρόνια».\nΣε άλλο σημείο της τοποθέτησής του σχολίασε πως οι πιστοί δεν θα πρέπει να ταυτίζουν την Εκκλησία με ορισμένους ρασοφόρους που σκανδαλίζουν, ενώ αναφερόμενος στην έκτρωση (κατόπιν σχετικής ερώτησης πιστού) είπε πως «η έκτρωση είναι δολοφονία. Πλέον όμως στις ημέρες μας δεν επιτρέπεται να λες ότι έκανες έκτρωση αλλά διακοπή κύησης. Λες και πρόκειται για διακοπή ρεύματος». Συνέστησε στο ποίμνιό του συχνό εκκλησιασμό, χαρακτήρισε τους «άθεους» δυστυχείς και κάλεσε κατά τα πρότυπα Χριστόδουλου τους νέους στην Εκκλησία. «Ελάτε όπως είστε. Με τα σκουλαρίκια σας».\nΟ Ηγούμενος της Μονής Βατοπεδίου που στο παρελθόν φυλακίστηκε για το ομώνυμο σκάνδαλο αναφέρθηκε στην ομοφυλοφυλία και καυτηρίασε το Σύμφωνο Ελεύθερης Συμβίωσης.\nΚαι ο… βελονισμός\nΔιαφώνησε δε με εκπρόσωπο της Ιεράς Μητρόπολης Θεσσαλονίκης για τον… βελονισμό, με τον τελευταίο να τον χαρακτηρίζει ως επιστήμη και τον πρώτο να επιμένει πως η ομοιοπαθητική «δεν συνάδει με την Εκκλησία σύμφωνα και με τα συμπεράσματα συνεδρίου που διεξήχθη πρόσφατα».\nΤην ομιλία παρακολούθησαν περί τους 150 φοιτητές και πιστοί άλλων ηλικιών ενώ αξίζει να σημειωθεί πως δεν παραβρέθηκε κανείς πολιτικός της περιοχής.\nΜιλώντας στην «Κ» για την επίσκεψη Εφραίμ στην πόλη η νοσηλεύτρια κ. Σύρμου είπε «η Μονή Βατοπεδίου είναι από τα καλύτερα Μοναστήρια με μεγάλο έργο, ενώ ερωτώμενη για τις περιπέτειες του ηγούμενου με τη Δικαιοσύνη τόνισε «πρόκειται για πειρασμό. Ήθελαν κάποιοι να εμποδίσουν το πνευματικό έργο του Μοναστηριού. Το Μοναστήρι έκανε και συνεχίζει να κάνει το ίδιο. Δεν υπήρχε κανένα σκάνδαλο. Υπάρχει η χάρη του Θεού».\nΑπό την πλευρά της η Σοφία Ντινέλη, ιδιωτικός υπάλληλος είπε «ήρθαμε να ακούσουμε το γέροντά μας. Τον πνευματικό μας πατέρα. Είμαι συνδεδεμένη με τη Μονή Βατοπεδίου. Ήρθαμε να πάρουμε και σήμερα την ευχή του όπως κάνουμε τις περισσότερες φορές που βγαίνει στη Θεσσαλονίκη». Η ίδια αναφορικά στις περιπέτειες με τη Δικαιοσύνη υπογράμμισε πως «κανείς πλέον δεν θυμάται αυτές τις ιστορίες».\n#Tags: Electra Palace, βελονισμός, Εφραίμ, Ηγούμενος, Θεσσαλονίκη, κυβέρνηση, ΜΟΝΗ ΒΑΤΟΠΕΔΙΟΥ, πολιτικοί, σύμφωνο ελεύθερης συμβίωσης\nΝ. Μηταράκης: 10.000 άτομα έχουν φύγει από τη χώρα μας με απελάσεις και μετεγκαταστάσεις


ΜΙΑ ΠΑΤΑΤΑ... 1000 ΧΡΗΣΕΙΣ! - Ντίνα Νικολάου\nΓνωρίζω πολύ καλά πως τη πατάτα, μας αρέσει να την κάνουμε τηγανητή, να την φτιάχνουμε πουρέ με μοσχοκάρυδο ή τις «σκορπίζουμε» γύρω από το κρεατάκι μας και να τις ψήνουμε στο φούρνο. Ναι… η πατάτα είναι η αγαπημένη μας, αλλά ξέρατε πως μπορούμε να την χρησιμοποιήσουμε και για θέματα ομορφιάς, υγείας αλλά και στην καθαριότητα του σπιτιού! Επομένως, σας έχω εδώ 20 καταπληκτικά πράγματα που μπορείτε να κάνετε με μια πατάτα… Έτοιμοι;\nΣίγουρα η γιαγιάς σας θα το ξέρει αυτό. Για να αφαιρέσετε ένα λεκέ από έναν τοίχο ή ακόμα από ένα έπιπλο, κόψτε μια πατάτα στη μέση και τρίψτε την πάνω στο λεκέ με τη σάρκα. Αποτελεσματικό και πολύ πιο φιλικό προς το περιβάλλον και οικονομικό από πολλά άλλα χημικά καθαριστικά!\nΒοηθάει και τα φυτά\nΗ πατάτα είναι πλούσια σε διάφορα μέταλλα, και η φλούδα της είναι ένα πολύ καλό και αποτελεσματικό λίπασμα για να βοηθήσει τα πράσινα φυτά να μεγαλώσουν. Τοποθετήστε αρκετές φλούδες κοντά στη ρίζα των φυτών σας, καλύψτε το με χώμα και αφήστε το να «δουλέψει»!\nΝα ηρεμίσει το κάψιμο\nΗ πατάτα έχει καταπραϋντικές ιδιότητες που συνήθως μας είναι άγνωστες. Κόψτε μια πατάτα σε φέτες και εφαρμόστε τες πάνω στο σημείο που καήκατε. Εγγυημένο!\nΑφαιρεί κάποια σημάδια στο δέρμα\nΓια να αφαιρέσετε απαλά, τα μικρά και άσχημα σημάδια που μπορεί να εμφανιστούν στο πρόσωπό σας, εφαρμόστε πολλές φέτες πατάτας στο πρόσωπο σας και αφήστε τες να “δράσουν” για αρκετά λεπτά. Μετά από μερικές εβδομάδες, θα αρχίσετε να δείτε αποτελέσματα.\nΝα σώσετε ένα πικάντικο φαγητό\nΜήπως βάλατε περισσότερο τσίλι από τι θα έπρεπε ; Μην πανικοβάλλεστε, και βάλτε κάποιες φλούδες πατάτας στο φαγητό σας, θα απορροφήσουν το επιπλέον πιπέρι που θα έχετε βάλει. Βγάλτε τις φλούδες πριν σερβίρετε το φαγητό και θα είναι μια χαρά!\nΑφαιρεί την πίκρα από τα αντίδια\nΤο ξέρουμε όλοι πως όταν μαγειρευτούν τα αντίδια, αποκτούν μια πικρή γεύση. Για να την μετριάσετε, η πατάτα θα σας βοηθήσει πολύ! Ξεφλουδίστε μια πατάτα και βυθίστε το στο νερό μαγειρέματος των χόρτων. Θα δείτε πως, θα είναι πολύ καλύτερα μετά!\nΓια να απαλλαγείτε από τα «χοντρά» άλατα που έχουν εγκατασταθεί στις κατσαρόλες, τους βραστήρες ή και τα ταψιά σας, βράστε μέσα νερό με τις φλούδες πατάτας. Θαύμα: τα άλατα θα φύγουν και θα πρέπει μόνο για να το ξεπλύνετε.\nΔεν είναι μόνο οι φημισμένες φέτες αγγουριού που μειώνουν τις σακούλες κάτω από τα μάτια, αλλά και οι φέτες πατάτας! Πλούσιο σε αντιοξειδωτικά και βιταμίνη C, η πατάτα βοηθά στη μείωση της διαστολής των εξαιρετικά λεπτών αιμοφόρων αγγείων σε αυτή την περιοχή.\nΗ πατάτα μπορεί και καθαρίζει βαθιά το δέρμα του πρόσωπό μας χάρη στην βιταμίνη C, το κάλιο, και το χαλκό που περιέχει. Κόψτε μια παχιά φέτα και κάντε μασάζ στο πρόσωπό σας κάθε βράδυ, θα φύγουν έτσι και τα άσχημα σπυράκια σας χωρίς να τα βλάψετε.\nΚαθαρίζει τα ανοξείδωτα\nΓια να καθαρίσετε καλά τα ανοξείδωτα σκεύη και να τα λάμψουν όπως πρέπει, χρησιμοποιήστε τις φλούδες πατάτας! Τρίψτε τα σκεύη σας με το εσωτερικό της φλούδας, στη συνέχεια στεγνώστε με ένα καθαρό και στεγνό πανί. Έτοιμο!\nΑκόμη μια άλλη άγνωστη αρετή! Η πατάτα μπορεί να θεραπεύσει τα νύχια σας, κάνοντάς τα σκληρότερα, λιγότερο εύθραυστα και επομένως πιο όμορφα! Είναι πολύ απλό: τρίψτε τα νύχια σας τακτικά με τη σάρκα της πατάτας. Με το χρόνο θα γίνουν πιο σκληρά.\nΠεριορίζει την εμφάνιση των ρυτίδων\nΓια να αποφύγετε τη πρόωρη γήρανση του δέρματος και να περιοριστεί η εμφάνιση ρυτίδων που μας φοβίζει τόσο πολύ, η πατάτα είναι και πάλι πολύ αποτελεσματική. Για αυτό, κάντε ένα απλό κυκλικό μασάζ στο πρόσωπο σας με μια φέτα πατάτας, και αυτό, κάθε βράδυ, μετά από έναν καλό καθαρισμό και πριν από την εφαρμογή μιας ενυδατικής κρέμας.\nΓια να αποκτήσετε μια πιο κοφτερή λεπίδα, κόψτε με το μαχαίρι μια πατάτα σε μικρά κομμάτια. Το άμυλο θα έχει το θετικό του αποτέλεσμα! Επιπλέον, τρίβοντας τη λεπίδα του μαχαιριού με τη σάρκα της πατάτας, θα καθαρίσετε αποτελεσματικά αφαιρώντας οποιοδήποτε λεκέ.\nΥποφέρετε από ημικρανίες ; Αντί να παίρνετε διάφορα φάρμακα που δεν είναι πραγματικά αποτελεσματικά, ξεκινήστε με μια πιο απλή και πιο υγιεινή μέθοδο: τοποθετήστε μια φέτα πατάτας σε κάθε κρόταφο και περιμένετε… ο πόνος θα υποχωρήσει σιγά – σιγά!\nΑπαλλαγείτε από τα αγριόχορτα του κήπου\nΜην πετάτε το αλατισμένο νερό που θα έχετε μαγειρέψει μέσα τις πατάτες! Χρησιμοποιήστε το ακόμα όταν είναι το νερό καυτό και αδειάστε το πάνω στα αγριόχορτα!\nΚάνει τα παπούτσια μας, καινούργια\nΈχουν χάσει το χρώμα τους ; Για άλλη μια φορά, η πατάτα θα σας σώσει! Τρίψτε μισή πατάτα πάνω στα παπούτσια σας. Στη συνέχεια, γυαλίστε τα ως συνήθως: τα παπούτσια σας θα είναι σαν καινούργια!\nΌπως και για τα μαύρα στίγματα, η ακμή δεν συμπαθεί την πατάτα. Με τον ίδιο τρόπο κάντε ένα μασάζ στο πρόσωπό σας κάθε βράδυ με μια φέτα πατάτας, και αποχαιρετήστε τα σπυράκια σας! Θα χρειαστεί όμως λίγη υπομονή…\nΑφαιρεί τη μυρωδιά του τηγανίσματος\nΟι σπιτικές πατάτες, τις αγαπάμε πολύ, αλλά η μυρωδιά του τηγανίσματος, όχι και τόσο! Για να επαναχρησιμοποιήσετε το λάδι και να είναι καθαρό, κρατήστε λίγες φλούδες πατάτας και τοποθετήστε τες στο λάδι όταν θα είναι ακόμη ζεστή η φριτέζα. Φιλτράρετε. Το λάδι σας είναι έτοιμο για επαναχρησιμοποίηση!\nΓιατρεύει ένα πονόλαιμο\nΕίναι δύσκολο να το πιστέψει κανείς! Βάλτε πουρέ πατάτας σε καθαρό πανί και εφαρμόστε στο λαιμό σας. Αν δεν σας έπεισα, δοκιμάστε το!\nΒοηθάει να λάμψουν τα μαλλιά μας\nΑν έχουμε θαμπά μαλλιά, κάνουμε τα πάντα μήπως και λάμψουν! Τελικά δίνουμε πολλά χρήματα και αποτέλεσμα δεν βλέπουμε. Είναι καλύτερο να δοκιμάσετε μια σπιτική μάσκα μαλλιών από χυμό πατάτας και αλόης. Θα την αφήσετε για τουλάχιστον μία ώρα πριν ξεπλύνετε καλά με ζεστό νερό. Δεν θα το πιστεύετε το πόσο λαμπερά μαλλιά θα έχετε!


ΤΡΟΜΟΣ στο Ντάλας: Η διαδήλωση των πολιτών μετατράπηκε σε λουτρό αίματος | TROKTIKO 2\n« Citi: Τι μας είπαν οι Ελληνες τραπεζίτες\nΤι έπαθε η Kylie Jenner στην έξοδο της με τον Tyga; [photo] »\nΤΡΟΜΟΣ στο Ντάλας: Η διαδήλωση των πολιτών μετατράπηκε σε λουτρό αίματος Δημοσιεύτηκε 08/07/2016 Ο χειρότερος εφιάλτης έγινε πραγματικότητα. Μια διαδήλωση στο Ντάλας του Τέξας μετατράπηκε σε μακελειό…. Οι πρώτες πληροφορίες αναφέρουν ήδη πως μετά τους πυροβολισμούς που ξέσπασαν κατά τη διαδήλωση διαμαρτυρίας κατά της αστυνομικής βίας και τις εν ψυχρώ δολοφονίες δυο αφροαμερικανών ανδρών από αστυνομικούς στη Μινεσότα και τη Λουιζιάνα, υπάρχουν νεκροί!\nΗ αστυνομία του Ντάλας έδωσε στη δημοσιότητα τη φωτογραφία ενός αφροαμερικανού άνδρα ο οποίος θεωρείται ύποπτος και ζήτησε από τους πολίτες βοήθεια και πληροφορίες για να τον εντοπίσει. Ο άνδρας, σύμφωνα με νεότερη ενημέρωση, παραδόθηκε στην αστυνομία.\nΠαράλληλα, νωρίτερα εντοπίστηκε ένας ύποπτος σε γκαράζ και σύμφωνα με τον αρχηγό της τοπικής αστυνομίας, Ντέιβιντ Μπράουν έγιναν διαπραγματεύσεις. Ο άνδρας φέρεται να είχε απειλήσει να τοποθετήσει βόμβα. Αφού συνελλήφθη, εντοπίστηκε στο σημείο ύποπτο πακέτο.\nΕίναι όμως ο άνδρας της φωτογραφίας ένας από τους δράστες; Υπάρχουν αναφορές από πολίτες πως μπορεί να πρόκειται για έναν αθώο! Μια γυναίκα δήλωσε πως ο συγκεκριμένος άνδρας ήταν κοντά της την ώρα των πυροβολισμών και δεν θα μπορούσε να είναι ένας από τους ελεύθερους σκοπευτές!Video που ανέβηκαν στα social media δείχνουν τον πανικό που επικράτησε την ώρα που σημειώθηκαν οι πυροβολισμοί αλλά και τον καταιγισμό πυρών! «Όλοι ούρλιαζαν και έτρεχαν» λέει γυναίκα που βρέθηκε στο σημείο. «Περπατούσα δίπλα σε έναν αστυνομικό όταν ξαφνικά άκουσα έξι ή οκτώ πυροβολισμούς» είπε ένας άλλος αυτόπτης μάρτυρας. Υπάρχουν αναφορές πως αυτόπτες μάρτυρες είχαν έναν άνδρα με τουφέκι στα χέρια αλλά δεν ενημέρωσαν την αστυνομία γιατί η οπλοκατοχή είναι νόμιμη στο Τέξας.\nShare the post "ΤΡΟΜΟΣ στο Ντάλας: Η διαδήλωση των πολιτών μετατράπηκε σε λουτρό αίματος"


ΔΕΙΤΕ VIDEO ΤΗ MADONNA ΣΤΗ ΣΥΝΑΥΛΙΑ ΣΤΗ ΒΟΣΤΩΝΗ, ΠΑΡΑ ΤΟ ΠΡΟΣΦΑΤΟ ΔΙΑΖΥΓΙΟ ΤΗΣ. | Eidolo\nΔΕΙΤΕ VIDEO ΤΗ MADONNA ΣΤΗ ΣΥΝΑΥΛΙΑ ΣΤΗ ΒΟΣΤΩΝΗ, ΠΑΡΑ ΤΟ ΠΡΟΣΦΑΤΟ ΔΙΑΖΥΓΙΟ ΤΗΣ.\nH Αμερικάνα μεγάλη pop star Madonna πραγματοποίησε στη Βοστώνη, την πρώτη της συναυλία μετά το διαζύγιο της από τον Βρετανό σκηνοθέτη Guy Ritchie.\nΟρισμένοι οπαδοί της Madonna δήλωσαν ότι η απόδοση της επηρεάστηκε από το διαζύγιο, μετά από σχεδόν οκτώ χρόνια γάμου. Όμως, άλλοι είπαν ότι έδωσε κάθε εκατοστό του επαγγελματία και δεν άφησαν το διαζύγιο νακαταστρέψει την συναυλία, μέρος του «Sweet & Sticky» της περιοδίας της στό Γύρος του Κόσμου. Δείτε το σχετικό video εδώ.\nΚατηγορίες: Διασκέδαση, Καλλιτέχνες, Sexy, video . Ετικέτες:Διασκέδαση, Madonna, sex, Sexy, video . Συντάκτης: eidolo Σχολιάστε\nΔΕΙΤΕ VIDEO ΤΗΝ ΈΦΗ ΣΑΡΡΗ ΝΑ ΣΗΚΩΝΕΙ ΤΟ ΦΟΥΣΤΑΝΙ ΤΗΣ ΜΕΧΡΙ ΤΟΝ ΑΦΑΛΟ ΔΕΙΤΕ VIDEO ΤΗΝ ΕΠΙΣΚΕΨΗ ΤΗΣ ΒΑΣΙΛΙΣΣΑΣ ΣΤΟ GOOGLE ΚΑΙ ΤΟ ΣΚΙΤΣΟ ΤΗΣ.


ακρη ελασσονας: Αυτή τη φορά ο εκβιασμός της ψήφου γίνεται με την απειλή όχι απλά με το ενδεχόμενο αύριο να μην ζούμε με άνεση, αλλά με την απειλή πως δεν θα επιβιώσουμε.\nΑυτή τη φορά ο εκβιασμός της ψήφου γίνεται με την απειλή όχι απλά με το ενδεχόμενο αύριο να μην ζούμε με άνεση, αλλά με την απειλή πως δεν θα επιβιώσουμε.\nΤΟ ΜΕΓΑΛΥΤΕΡΟ ΨΕΜΜΑ.\nΔεν υπάρχει πιο αισχρό ψέμα από αυτό και πιο μεγάλη αυταπάτη από το να πεισθεί ένας άνθρωπος πως δεν μπορεί να επιβιώσει με τα χέρια του.http://vasiliskos2.blogspot.gr/2012/06/blog-post_5382.html\nΑυτό που μπορεί να κινδυνέψει οποιαδήποτε στιγμή στη ζωή μας είναι να χάσουμε τις ανέσεις, το βόλεμα, τη δυνατότητα να στηριζόμαστε πάνω σε κάποιον άλλον, είτε λέγεται εργοδότης, είτε λέγεται οικογένεια, είτε λέγεται σύντροφος, είτε λέγεται κράτος.\nΑπέχει όμως πάρα πολύ η κατάσταση καλής ζωής από την κατάσταση επιβίωσης. Το γεγονός πως ένας ολόκληρος λαός μετατράπηκε σε υπαλλήλους της μιας ή της άλλης μορφής, δημόσιοι, ιδιωτικοί, ακόμα και οι επιχειρηματίες υπάλληλοι είναι και οι ελεύθεροι επαγγελματίες με την έννοια ότι ΟΛΟΙ ΕΞΑΡΤΩΝΤΑΙ από τις επιταγές μιας κεντρικής διοίκησης και των χρηματοδοτών της, δεν σημαίνει πως ο άνθρωπος όταν υπάρξει ανάγκη, όλα αυτά μπορεί να τα διαλύσει και να επιβιώσει.\nΓεννιέται ο φόβος σε εκατομμύρια ανθρώπους αυτή τη στιγμή πως αύριο μπορεί να μην έχουν να φάνε. Πως δεν θα έχουν να φάνε τα παιδιά τους. Σας φαίνεται να έχει λογική αυτό σε ένα κράτος όπως η Ελλάδα? Ξέρετε γιατί αποκτάει λογική? Γιατί μας έχουν πείσει πως έτσι θα γίνει. Έχουν αφαιρέσει από πάνω μας τη δύναμη και την ικανότητα να έχουμε τη ζωή στα χέρια μας. Μας έχουν αφαιρέσει από το μυαλό μας εκείνο το μηχανισμό που δίνει τη δυνατότητα στον άνθρωπο να είναι μαχητής για τη ζωή του και τη ζωή των παιδιών του.\nΞέρετε πως επιβίωσαν οι πρώτοι μετανάστες που ήρθαν στη πατρίδα μας, όταν όλοι εμείς ζούσαμε την περίοδο με τις παχιές αγελάδες ?\nΘυμάστε καθόλου τι συνέβαινε ή δεν τους είχατε προσέξει καν? Θυμάμαι σαν τώρα ανθρώπους που στα βουνά επάνω μάζευαν τροφή που οι ντόπιοι είχαν ξεχάσει πως υπάρχει. Μάζευαν ελιές αφημένες να σαπίζουν στη γη. Έκοβαν λεμόνια και πορτοκάλια, μάζευαν χόρτα, κοιμόντουσαν σε σπηλιές και δάση. Μέχρι να φτάσουν στο πρώτο χωράφι και να ζητήσουν ένα μεροκάματο, μέχρι να φτάσουν στη πρώτη επιχέιρηση και να ζητήσουν ένα μεροκάματο. Επέζησαν σε ξένο τόπο. Ανάμεσα σε ξένους ανθρώπους που δεν μίλαγαν καν τη γλώσσα. Και δεν μιλάω για τους εγκληματίες και τους νταβατζήδες που επέζησαν κλέβοντας, σκοτώνοντας, ή διακινώντας πουτάνες ναρκωτικά και όπλα. Μιλάω για τους ανθρώπους που κατάφεραν να επιζήσουν με τα χέρια τους χωρίς να γίνουν κλέφτες ή φονιάδές.\nΗ απειλή της χρεοκοπίας δεν ποντάρει στην απειλή πως αύριο δεν θα έχεις κινητό, ή όμορφα ρούχα ή βόλτες στις παραλίες. Η λέξη χρεοκοπία ισοδυναμεί στα μυαλά των φοβισμένων ανθρώπων με τη πείνα. Το θάνατο. Ξέρετε γιατί γράφω εδώ μέσα? Για να πω με χιλιάδες τρόπους, με χιλιάδες λέξεις τη μία και μοναδική αλήθεια. Πως το μεγαλύτερο όπλο του ανθρώπου είναι το θάρρος και το πείσμα να επιζήσει. Δεν υπάρχει στρατός στο κόσμο, δεν υπάρχει τύραννος, δεν υπάρχει θεός ή δαίμονας που να μπορούν να υποτάξουν το ένστικτο που έχει ο άνθρωπος μέσα του επιβίωσης. Η ανθρώπινη φυλή θα έπρεπε ήδη να μην υπάρχει. Να έχει εξαφανιστεί αν δεν είχε αυτή την απίστευτη ικανότητα. ΤΟ ΠΕΙΣΜΑ ΝΑ ΖΗΣΕΙ.\nΔεν υπάρχει πιο άθλια εικόνα να βλέπεις ένα νέο άνθρωπο να τον έχουν πείσει πως αν δεν κάνει αυτό θα πεθάνει. Και το αυτό να είναι οι κανόνες που έχει ορίσει κάποιος άλλος. Να έχουν αφαιρέσει από τον άνθρωπο τη δυνατότητα να κάνει τους δικούς του κανόνες για να ζήσει. Το ζήτημα ξέρετε ποιο είναι? Πως αυτή η δυνατότητα δεν έχει πεθάνει. Υπάρχει κρυμμένη μέσα σε κάθε άνθρωπο από τη γέννα του και τον ακολουθεί μέχρι το θάνατο. Κι αυτό φοβούνται. Όταν η προσωπική δύναμη της μονάδας η ικανότητά της να επιβιώνει βγει προς τα έξω σε εκατομμύρια μονάδες και γίνει κυρίαρχη ιδέα. Μην θυμηθούν τα πλήθη πως μπορούν να ζήσουν με τα χέρια τους, το θάρρος τους και την εφευρετικότητα τους. Το καταλάβατε?\nΜε ρωτάνε τα παιδιά μου τι θα κάνουμε αν ξαφνικά μείνουμε χωρίς τίποτα. Και τους απαντώ κάτι που δεν είναι ψέμα αλλά ακριβώς αυτό που πιστεύω. Θα μαζέψουμε χόρτα, θα κόψουμε λεμόνια, θα φυτέψουμε μαρούλια, θα σκαρφαλώσουμε σε καστανιές και καρυδιές να μαζέψουμε καρπούς, θα κόψουμε ελιές αφημένες στη τύχη τους, θα κοιμηθούμε σε μια σπηλιά αν χρειαστεί αλλά κανένας πούστης δεν θα μας οδηγήσει στην απελπισία, στην αυτοκτονία, ή αντιθέτως στην εγκληματικότητα.\nΓι΄αυτό γράφω. Για να σας πω ότι αυτό γίνεται. Ποτέ κανένας άνθρωπος δεν μπορεί να απειληθεί για επιβίωση. Κάθε απειλή, κάθε φόβος μας, κάθε αμφιβολία για το αύριο χτυπάει τις ανέσεις που έχουμε αποκτήσει, τη δυνατότητα να στηριζόμαστε κάπου για το φορτίο, το χρήμα που κινεί τα πάντα. Αυτή είναι η απειλή, να χάσουμε όλα αυτά που μας κάνουν να αισθανόμαστε ασφαλείς, άνετοι, πολιτισμένοι, να έχουμε τη δυνατοτητα να ικανοποιούμε τις δεκάδες ανάγκες που ο ίδιος ο πολιτισμός μας έχει δημιουργήσει, Αυτό φοβόμαστε. Να μην γυρίσουμε πίσω στη κατάσταση των σπηλαίων. Αλλά αν το τίμημα του να διατηρήσεις τις ανέσεις είναι να σε μαστιγώνουν και να σε εκβιάζουν, αν το τίμημα είναι να βλέπεις χιλιάδες ανθρώπους γύρω να σβήνουν εξαθλιωμένοι, αν το τίμημα είναι να ξεπουληθεί όλη σου η πατρίδα και ο πλούτος της και να ζήσεις πια σκλάβος κάποιου κατακτητή, θα το παραχωρήσεις αυτό το τίμημα?\nΓια επιβίωση δεν μπορεί κανένας να μας απειλήσει εκτός κι αν του το επιτρέψουμε παραδίδοντάς τους το κλειδί του θάρρους μας. Όταν ακούω πως άνθρωποι στήνονται στα συσσίτια σκέφτομαι αμέσως πως η αδυναμία αυτών των ανθρώπων να παλέψουν και να θυσιαστούν αν χρειαστεί (εκτός από τους πραγματικά ανήμπορούς συνανθρώπους) αλλά να μην ικετέψουν για κανένα λόγο, δημιουργεί την εικόνα φόβου που θα αναγκάσει τους υπόλοιπους να παραδώσουν κάθε αξιοπρέπειά τους προκειμένου να μην γίνουν έτσι. Γιατί στο μυαλό του υπαλλήλου ενός κράτος έχει παγώσει η δυνατότητα να σκεφτεί\nΔεν υπάρχει μόνο εξάρτηση ή συσσίτιο. Υπάρχουν και χέρια που μπορούν να στίψουν τη πέτρα αν το θέλουν. Η Ελλάδα αυτή τη στιγμή δεν χρειάζεται ούτε βολεμένους και φοβισμενους ούτε ζητιάνους.\nΧΕΡΙΑ ΧΡΕΙΑΖΕΤΑΙ. ΧΕΡΙΑ ΚΑΙ ΘΑΡΡΟΣ.\nΑναρτήθηκε από Nikos Kontotasios στις 11:22 μ.μ.


Κ. Βελόπουλος: Πού κατέγραψε μεγαλύτερα ποσοστά και από ποιους πήρε | The Indicator\nΚ. Βελόπουλος: Πού κατέγραψε μεγαλύτερα ποσοστά και από ποιους πήρε\n28 Μαΐου 2019 • Ώρα δημοσίευσης: 9:00 πμ\nΣτη Δράμα καταγράφει 7,58% όντας τέταρτο ενώ στην Πέλλα φτάνει στο 6,88%. Ανεβασμένα τα ποσοστά του πάνω από το 6% στη Β’ Δυτικής Αττικής (6,04%), στην περιφέρεια Έβρου (6,4%), Ημαθίας (6,46%), Β’ Θεσσαλονίκης (6,02%), Καβάλας (6,55%), Κιλκίς (6,52%), Πιερίας (6,57%).\nΦυσικά, μιλάμε για τον πολιτικό τηλε-πωλητή που διαφήμιζε “αυθεντικές επιστολές του Ιησού” και χάπια Trelopone.\nΤο κόμμα “Ελληνική Λύση” είναι ένα νέο πολιτικό μόρφωμα ακροδεξιών θέσεων που στηρίζεται εν πολλοίς σε μέλη και θέσεις που κάποτε υποστήριζε το ΛΑΟΣ. Ιδρύθηκε το 2016, ένα χρόνο μετά την αποχώρηση Βελόπουλου από τη ΝΔ στην οποία είχε προσχωρήσει το 2015 χωρίς να κατέβει όμως σε εκλογικές διαδικασίες.\nΣε δήλωσή του που διένειμε μέσω των λογαριασμών του στα κοινωνικά δίκτυα, ο κ. Βελόπουλος ανέφερε, μεταξύ άλλων, ότι αρχίσαμε “τον δρόμο του δύσκολου έργου να αλλάξουμε την Ελλάδα”.\n“Μας κορόιδευαν, μας φίμωναν, αλλά η απάντηση ήρθε από τους Ελληνες. Κερδίσαμε. Φτάσαμε να είμαστε στις ευρωεκλογές οι νικητές. Πάμε λοιπόν για τη μητέρα των μαχών, των εθνικών εκλογών. Δεν φτάνει μία νίκη στις ευρωεκλογές. Θέλουμε μία εθνική νίκη στις εκλογές. Να ξανακάνουμε την Ελλάδα ισχυρή, να πάρουμε την Ελλάδα στα χέρια μας. Πρώτα οι Έλληνες”.\nΟ Κυριάκος Βελόπουλος είχε καταφέρει να εκλεχθεί βουλευτής στις εκλογές του 2007 και του 2009 στη Β’ Θεσσαλονίκης με το κόμμα του Καρατζαφέρη.


Σιδηροδρομικά Νέα: Μνήμες του 1987 με τους 1300 νεκρούς μας φέρνει ο επικείμενος καύσωνας των προσεχών ημερών. Έβαζαν τους νεκρούς σε βαγόνια!\nΜνήμες του 1987 με τους 1300 νεκρούς μας φέρνει ο επικείμενος καύσωνας των προσεχών ημερών. Έβαζαν τους νεκρούς σε βαγόνια!\n«Σ.Ν.» Μνήμες και εικόνες που έμειναν χαραγμένες για πάντα στους εργαζόμενους του σιδηροδρομικού σταθμού Διαλογής Θεσσαλονίκης.\nΗ άνοδος της θερμοκρασίας τις προσεχείς ήμερες φέρνει στην μνήμη μας το καλοκαίρι του 1987 με τους 1300 νεκρούς, όπου η θερμοκρασία στην Αθήνα έφτασε για 8 μέρες στους 44 βαθμούς. Ακόμη και βαγόνια ψυγεία του ΟΣΕ χρησιμοποιήθηκαν για να καλύψουν τις ανάγκες από έλλειψη ψυγείων στα νοσοκομεία.\n«Σ.Ν.» Μνήμες και εικόνες που έμειναν χαραγμένες για πάντα τόσο στον γράφοντα όσο και στους συνάδελφους του που εκείνες τις ημέρες εργάζονταν στον σιδηροδρομικό σταθμό Διαλογής Θεσσαλονίκης. Εκείνες οι εικόνες ακόμη και σήμερα αναταράσσουν τον εσωτερικό μας κόσμο…


Το παιδί έχει ένα «φίλο» που υπάρχει μόνο στη φαντασία του; Όσα πρέπει να γνωρίζετε - MamaMia.gr\nΟι «φανταστικοί φίλοι» είναι πολύ πιο συχνό φαινόμενο από ό,τι ίσως νομίζετε.\n«Μην καθίσεις εκεί, εκεί κάθεται ο Αχιλλέας» σας λέει μια μέρα το παιδί σας κι εσείς ξαφνιάζεστε και αρχίζετε να ανησυχείτε γιατί πρώτον δεν ξέρετε κανέναν φίλο του που να το λένε Αχιλλέα και δεύτερον δεν βλέπετε κανέναν να κάθεται εκεί. Ή ακούτε το παιδί να μιλάει μόνο του στο δωμάτιό του και μετά σας αποκαλύπτει ότι δεν μιλούσε μόνο του αλλά με τη φίλη του τη Νίκη. Η οποία παρεμπιπτόντως μπορεί να έχει πράσινα μαλλιά, να κατάγεται από μια μυστική χώρα και να φοράει μόνο πορτοκαλί! Άλλες φορές, ο «φανταστικός φίλος» είναι ένα «αόρατο» ζωάκι το οποίο το παιδί κρατάει από ένα επίσης αόρατο λουρί και παίζει μαζί του! Ηρεμήστε. Σύμφωνα με έρευνες, σχεδόν ένα στα δύο παιδί έχει έναν τέτοιο «φανταστικό φίλο» σε κάποια φάση της ζωής του. Συγκεκριμένα το ποσοστό αυτών των παιδιών κυμαίνεται από 37 έως 64 τοις εκατό. Οπότε, το πρώτο που θα πρέπει να συνειδητοποιήσετε είναι πως το δικό σας δεν είναι παράξενο. Είναι απλώς ένα παιδί όπως τα υπόλοιπα στην ηλικία του.\nΓια ποιο λόγο τα παιδιά δημιουργούν «φανταστικούς φίλους»;\nΣυχνά πιστεύουμε ότι τα παιδιά οδηγούνται στη δημιουργία ενός συντρόφου στο παιχνίδι μέσω της φαντασίας τους επειδή νιώθουν μόνα ή επειδή δυσκολεύονται στις κοινωνικές συναναστροφές τους. Όμως οι ειδικοί εκτιμούν πως ο λόγος είναι πολύ πιο απλός: το κάνουν για πλάκα! Εξάλλου, έχει παρατηρηθεί ότι τα παιδιά που έχουν τέτοιους φανταστικούς φίλους είναι στην πλειοψηφία τους πολύ κοινωνικά και εξωστρεφή σε σχέση με όσα δεν διαθέτουν τέτοιες παρέες! Ένας άλλος ρόλος που τα οδηγεί σ' αυτό είναι ότι βρίσκονται στην ηλικία που το φανταστικό παιχνίδι είναι πολύ σημαντικό και έχουν ανάγκη να εξερευνήσουν τη φαντασία τους. Είναι κάτι παρόμοιο με το να βάζουν τις κούκλες τους να συνομιλούν ή να πίνουν μαζί τσάι. Με τον τρόπο αυτό διασκεδάζουν, χαλαρώνουν και εξασκούν τις δεξιότητές τους σε ένα ελεγχόμενο περιβάλλον.\nΜήπως πρέπει οι γονείς να ανησυχήσουν;\nΣε καμία περίπτωση! Ακόμα κι αν ο φανταστικός φίλος του παιδιού σας έχει κάτι που δεν σας φαίνεται πολύ καθησυχαστικό -είναι, για παράδειγμα, ένα φάντασμα ή ένα τέρας- να έχετε υπόψη ότι η εμπειρία μιας φιλικής σχέσης, όπως κι αν είναι αυτή, είναι πάντα θετική για το παιδί. Άλλωστε, εάν συζητήσετε με το παιδί σας θα διαπιστώσετε ότι το ίδιο έχει πιθανότατα απόλυτη συναίσθηση του ότι όταν βρίσκεται με αυτό το φίλο στην πραγματικότητα παίζει ένα παιχνίδι με τη φαντασία του και δεν πιστεύει ότι είναι αληθινός.\nΑντίθετα, αυτό που μπορούν να κάνουν οι γονείς είναι να αξιοποιήσουν την «ύπαρξη» αυτού του φίλου για να μιλήσουν με το παιδί για συναισθήματα που μπορεί το ίδιο να διστάζει να μοιραστεί μαζί τους. Εάν για παράδειγμα έχετε κάνει πρόσφατα κι άλλο παιδί, αντί να ρωτήσετε το άλλο πώς αισθάνεται που έχει αδερφάκι, ρωτήστε το ποια είναι η γνώμη του φανταστικού φίλου του. Έτσι, το παιδί θα νιώσει ελεύθερο να εξωτερικεύσει τα συναισθήματά του -ακόμα και τα αρνητικά- χωρίς να φοβάται ότι εκτίθεται ή ότι δεν τα πάει καλά στο ρόλο του αδερφού ή της αδερφής. Ωστόσο, ακόμα κι αν αποδεχτείτε την ύπαρξη αυτού του φίλου, φυσικά κι έχετε το δικαίωμα και την υποχρέωση να επαναφέρετε το παιδί σας στην τάξη (και την πραγματικότητα) εάν, για παράδειγμα, ο φανταστικός φίλος θέλει να καθίσει στο κάθισμα του αυτοκινήτου αντί για το παιδί ή παραγγείλει το δικό του γεύμα στο εστιατόριο ή το παιδί τον χρησιμοποιεί για να του φορτώσει την ευθύνη για σκανταλιές που έχει κάνει το ίδιο.\nΜέχρι ποια ηλικία είναι φυσιολογικό να έχει «φανταστικό φίλο»\nΟι έρευνες έχουν δείξει ότι αυτό το φαινόμενο είναι πολύ συχνά σε παιδιά προσχολικής και πρώτης σχολικής ηλικίας, δηλαδή μέχρι περίπου 7 ετών. Ωστόσο, δεν υπάρχει κάποια συγκεκριμένη ηλικία που θα πρέπει να κόψει την επαφή μαζί του. Επειδή όμως τα πιο μεγάλα παιδιά αρχίζουν να αποκτούν το άγχος ότι κάποιος μπορεί να τα κοροϊδέψει εάν αποκαλύψουν αυτόν τον αόρατο φίλο, τις περισσότερες φορές σταματούν να ασχολούνται μαζί του. Πάντως, εάν το παιδί συνεχίσει να παίζει με κάποιον που υπάρχει μόνο στη φαντασία του, δεν υπάρχει λόγος ανησυχίας. Πόσοι ενήλικες δεν καταφεύγουν σε έναν κόσμο φαντασίας για να χαλαρώσουν!\nMore in this category: « Ας μιλήσουμε για ... τρίχες! μέρος δεύτερο Πώς θα μεγαλώσετε παιδιά που ξέρουν να ακούν »\nΥπομονή: Πώς να αποκτήσετε περισσότερη όταν μεγαλώνετε παιδιά


Το Ford Bronco και σε έκδοση Raptor (video) - motorone.gr\nΤο off road μοντέλο μεταμορφώνεται από την Ford Performance\nΟι πληροφορίες που είχαμε δημοσιεύσει πρόσφατα στο MotorOne για έκδοση υψηλών επιδόσεων του Bronco, που θα φέρει το όνομα Raptor, επιβεβαιώθηκαν. Η Ford ανήρτησε στο youtube ένα σύντομο teaser video του νέου τετρακίνητου μοντέλου, το οποίο θα είναι διαθέσιμο το 2022.\nΣύμφωνα με τα όσα αναφέρει το Auto Express, το Bronco Raptor θα εφοδιάζεται με V6 κινητήρα χωρητικότητας 3 λίτρων, ο οποίος θα αποδίδει 400 ίππους. Στο video βλέπουμε την ξεχωριστή μάσκα των εκδόσεων Raptor, αλλά και τους φουσκωμένους θόλους των τροχών.\nΤο Bronco κατασκευάζεται στο εργοστάσιο της Ford στο Μίσιγκαν και εκτός από 2θυρο αμάξωμα, για πρώτη φορά είναι διαθέσιμο και σε τετράθυρη έκδοση. Με αυτό η Ford θέλει να δημιουργήσει τον αντίπαλο του Jeep Wrangler στην αγορά των ΗΠΑ αλλά και πέρα από αυτή.\nΗ Ford ονομάζει το σύστημα επιλογής κίνησης σε κάθε έδαφος του Bronco ως G.O.A.T. (Goes Over All Terrain), κάνοντας λογοπαίγνιο με τη γνωστή φράση «Greatest Of All Times».\nΟ Jim Farley, CEO της Ford, ουσιαστικά επιβεβαίωσε το λανσάρισμα του Bronco στην Ευρώπη. Θα είναι διαθέσιμο λογικά με τον τετρακύλινδρο 2.3 EcoBoost, με πιθανό έτος λανσαρίσματος το 2023.\nFordFord BroncoFord Bronco RaptorSUV


Μονοκκλησιά - ΑΝΑΛΟΓΙΟΝ\nΤώρα είναι 25 Νοέμ 2020, 15:57\nΔημοσίευση από Παναγιώτης » 02 Φεβ 2011, 06:53\nnmnovice00 έγραψε: Στις δε μεγάλες εορτές του ενιαυτού θέλει την σύναξη όλης της πόλεως στην μεγάλη Εκκλησία της Θεσσαλονίκης, ήτοι την Αγία Σοφία, για να συνεορτάσουν άπαντες οι πιστοί με τον Επίσκοπό τους. Γινόταν ένα είδος μονοκκλησίας, που λέμε και σήμερα ακόμα. Τα ίδια είχα παρατηρήσει και στο ΤΜΕ Κωνσταντινουπόλεως του θ'-ι' αι. που περιλαμβάνεται στον Α' Τόμο του Δμητριέβσκυ. Σε μεγάλες εορτές ξεκινούσε η ακολουθία σε συγκεκριμένους ναούς, αλλά ο Πατριάρχης λειτουργούσε σε μία συγκεκριμένη κάθε φορά, και οι πιστοί προσήρχοντο με λιτανεία στον ναό που θα γινόταν η πατριαρχική λειτουργία. Τα ίδια ακριβώς περιγράφονται και πολλούς αιώνες πιό πρίν στην Εκκλησία των Ιεροσολύμων, όπως τα περιγράφει η Αιθερία στο οδοιπορικό της. Πιθανόν να σχετίζονται με τα ανωτέρω και οι πληροφορίες που βρίσκουμε διάσπαρτες στα συναξάρια και που συχνά λένε για κάποιους αγίους "τελείται δε η αυτών σύναξις εν τω (τάδε ναώ)" (http://analogion.gr/f/17/79?p=2202#p2202)\nΈτσι λοιπόν ονομάζεται το φαινόμενο για το οποίο είχα αναφερθεί εδώ: http://analogion.gr/f/74/115\nΦυσικά η μονοκκλησιά είναι ευλογημένη, όταν οι ενορίτες θα χρειαστεί να κάνουν μια εύλογη διαδρομή με τα πόδια (βλ. παραπάνω, "οι πιστοί προσήρχοντο με λιτανεία στον ναό"), αλλιώς κατά την γνώμη μου δεν έχει καμία ευλογία, γιατί θα στερηθούν οι ενορίτες (που δεν μπορούν να περπατήσουν τεράστια απόσταση, ή να οδηγήσουν) της ακολουθίας στην ενορία τους.\nΜονοκκλησιά φράσ. "Σήμερα εἶναι μονοκκλησιὰ" "Σήμερα ἔχουμε μονοκκλησιὰ" "Τῇ Μεγάλῃ Παρασκευῇ γίνεται μονοκκλησιὰ" εἰς μίαν μόνην ἐκκλησίαν, συνήθως εἰς τὰ χωρία, συνάζονται ὅλοι καὶ ἐκεῖ ἀναγινώσκεται ἡ ἀκολουθία κατὰ τινας ἐπισήμους τοῦ ἔτους ἡμέρας. (Νεοελληνικὰ Ἀνάλεκτα, υπὸ τοῦ Φιλολογικοῦ Συλλόγου "Παρνασσοῦ", Τόμος Β', Ἐν Ἀθήναις 1874, σ.257-258)\nΤελευταία επεξεργασία από το μέλος Παναγιώτης την 02 Φεβ 2011, 06:55, έχει επεξεργασθεί 1 φορά συνολικά.\nΔημοσίευση από nmnovice00 » 03 Φεβ 2011, 17:47\nΤον όρο "μονοκκλησιά" τον χρησιμοποίησα εγώ για να αποδώσω με τρόπο πιό κατανοητό αυτό που καταλαβαίνω ότι συνέβαινε τότε. Δεν είναι επιστημονικός όρος, βέβαια, ούτε τον βρήκα σε κάποιο σχετικό σύγγραμμα, αλλά κάπως έτσι πρέπει να γινόταν σε ορισμένες μεγάλες εορτές ή συγκεκριμένες ακολουθίες του έτους. Στην Θεσσαλονίκη φαίνεται από τα λεγόμενα του Αγίου Συμεών ότι αυτό γινόταν αρκετές φορές τον χρόνο, αν και σίγουρος δεν μπορώ να είμαι για το πώς ακριβώς. Σε εορτή που η τάξη όριζε ο Αρχιερεύς να λειτουργήσει σε ναό άλλον από την Αγία Σοφία, συνήθως έμεναν πίσω μόνο οι Εφημέριοι του ναού για να τελέσουν και εκεί τα σχετικά και για να μη μείνει ο Καθεδρικός Ναός κλειστός, κάτι που κατά τον Άγιο ήταν αρχαία πρακτική. Ο Αρχιερεύς με τους Επισκόπους, άπαντα τον Κλήρο και τον λαό τελούσαν την ακολουθία σε συγκεκριμένο ναό κάθε φορά. Κάποιες εορτές στον Άγιο Δημήτριο, άλλες στους Αγίους Αποστόλους, τις θεομητορικές σε ναούς της Θεοτόκου κ.λπ. Κάποιες μετρημένες δε ακολουθίες φαίνεται να ήταν πάνδημες και γίνονταν από ό,τι θυμάμαι στον Καθεδρικό Ναό, δηλαδή την Αγία Σοφία. Υπάρχουν μαρτυρίες στον ΕΒΕ 2047 που κάτι τέτοιο δείχνουν. Θυμάμαι δε σε κάποιο σημείο που άγιος, αναφερόμενος σε θεομητορική εορτή (νομίζω στο Γεννέσιο), λέει ότι οι Εφημέριοι της Αγίας Σοφίας γόγγυζαν (!) που θα έπρεπε και αυτοί να τελέσουν τον Εσπερινό της εορτής μένοντας πίσω, ενώ ο υπόλοιπος Κλήρος και λαός θα πήγαινε σε ναό της Θεοτόκου. Έλεγαν ότι δεν υπήρχε ανάγκη να γίνονται δύο Εσπερινοί. Έτσι, ο Άγιος συγκαταβαίνοντας στην ραθυμία τους, οικονόμησε το θέμα και ο Εσπερινός γινόταν στον ναό της Θεοτόκου, ενώ η Αγία Σοφία έμενε κλειστή.\nΤο Ασματικό Τυπικό, γενικώς, ήταν δύσκολο να τηρηθεί και παρ' όλες τις φιλότιμες προσπάθειες του Αγίου Συμεών, λίγο μετά την κοίμησή του εγκαταλείφθηκε οριστικά και στην Θεσσαλονίκη.\nΔημοσίευση από Παναγιώτης » 03 Φεβ 2011, 18:53\nΕυχαριστούμε πάτερ Νικόλαε. Φαίνεται πάντως ότι ο όρος ήταν εν χρήση στον λαό (και είχε ας πούμε έκταση όσο ένα χωριό) από την αναφορά που βρήκα στα Νεοελληνικὰ Ἀνάλεκτα στο παραπάνω μου μήνυμα (εγώ δεν τον είχα ακούσει ποτέ).\nΓια τα χωριά/πόλεις των νησιών, που πολλά είχανε 365; εκκλησίες (Ύδρα, Αίγινα, κτλ.), καθώς και άλλα χωριά με ίσως 5-10 εκκλησίες, αυτό φαίνεται πολύ λογικό:\nΤελευταία επεξεργασία από το μέλος Παναγιώτης την 03 Φεβ 2011, 18:54, έχει επεξεργασθεί 1 φορά συνολικά.


Ερμιόνη Γρηγορίου Archives - Nassos Blog\nBrowse: Home / Ερμιόνη Γρηγορίου\n06 Μαΐ 2013 15:54\nΤην έπιασαν οι ζέστες: Δείτε πώς ανέβηκε στην πίστα νεαρή τραγουδίστρια!!!!\nTags: Ερμιόνη Γρηγορίου\nΗ απουσία της πολυτάλαντης Όλγας Φαρμάκη από το Πασχαλιάτικο σχήμα του Γιγουρτάκη, δημιούργησε ένα «μεγάλο» κενό. Έτσι μοιραία κάποιες προσπάθησαν να αντικαταστήσουν το κορίτσι. Και μεταξύ μας; Δεν είναι δα και τόσο δύσκολο. Βεβαίως υπάρχουν και άλλοι που λένε ότι…\tπερισσότερα\n19 Απρ 2012 20:40\nΕρμιόνη Γρηγορίου: Θέλει να γίνει η νέα Παπαρίζου. Μπορεί; Τι λέτε; (pics)\nΜεταξύ μας τώρα. Η Έλενα δεν είναι 70 ετών για να μπορεί κανείς να μιλήσει για τον κλώνο της. Ωστόσο το κορίτσι όπως μαθαίνω το συγκεκριμένο έχει και φωνή αλλά και κορμί…αρα…ακι…αρο! Βέβαια το Ερμιόνη μου κάνει κάτι σε λουτρά…\tπερισσότερα


Μεγαλώνω την πελατεία στο μαγαζί μου... με βίντεο κλήση! - Trends - Athens magazine\n12 Ιουλίου 2021 10:05\nΜε τόσα lock downs και καραντίνες η μόνη μου διέξοδος ως έμπορος ήταν το e-shop και οι on-line αγορές. Μάλιστα, είμαι τυχερή γιατί τα τελευταία δύο χρόνια έχω τη δική μου ιστοσελίδα, την οποία έφτιαξαν για μένα οι συνεργάτες μου στο vrisko.gr. Tο e-shop μου λύνει τα χέρια και αποτελεί βασικό εργαλείο για την επιχείρησή μου, ωστόσο ομολογώ ότι μου λείπει ο παλιός κλασικός τρόπος πώλησης, με την αμεσότητα, την ευγένεια και την κοινωνικότητα που είχα στο φυσικό μου χώρο με τους πελάτες μου, που πια ήταν και φίλοι. Τους εξυπηρετούσα με χαμόγελο, τους έδειχνα όλα τα νέα προϊόντα του καταστήματος, τους έλεγα τις τιμές και τους έκανα και μια έκπτωση σε προσωπικό πάντα επίπεδο.\nΠώς θα μπορούσα άραγε να συνδυάσω τα πλεονεκτήματα του e-shop με τη διαπροσωπική και φιλική σχέση μαζί τους; Να έχω τη δυνατότητα να μιλήσω, να περιγράψω στον πελάτη μου κάτι που θέλω, να του πω τα πλεονεκτήματα αλλά και τα αρνητικά για μια επιλογή που έχει κάνει; Για την απάντηση σε αυτά τα ερωτήματα απευθύνθηκα και πάλι στους ανθρώπους του vrisko.gr που μου έδειξαν τον δρόμο μέσα από την προέκταση των on-line αγορών.\nMηδενίζοντας την απόσταση με το video shop\nΑνακάλυψα τότε το video shop, ένα νέο τρόπο για να κάνω πωλήσεις μέσω βίντεο κλήσης. Ο πελάτης καλεί το κατάστημα, χωρίς να πρέπει να κατεβάσει στο κινητό του κάποια εφαρμογή, και εγώ τον εξυπηρετώ με τον παλιό παραδοσιακό τρόπο, σα να βρίσκεται στο μαγαζί και μιλάμε μεταξύ μας.\nΤου δείχνω ακριβώς ό,τι θέλει να αγοράσει, του κάνω τις περιγραφές μου, του σημειώνω τα υπέρ και τα κατά, τον συμβουλεύω για τη σωστή επιλογή, λύνω όλες του τις απορίες και τον κατευθύνω για να αγοράσει αυτό ακριβώς που χρειάζεται. Είναι πάλι, ο δικός μου πελάτης, ο κοντινός άνθρωπος, ο φίλος μου, με τον οποίο έχω προσωπική και όχι απρόσωπη σχέση. Βλέπω, μάλιστα, το χαμόγελο της ικανοποίησής του στη βίντεο κλήση όπως γινόταν και παλιά, όταν είχαμε την ίδια επαφή στο φυσικό κατάστημα.\nΑφού, γίνει η επιλογή των προϊόντων, εγώ τα προσθέτω με την τιμή τους στο καλάθι, ενώ ο πελάτης παρακολουθεί στην οθόνη του την εξέλιξη των αγορών και βλέπει το σύνολο του λογαριασμού. Τέλος, με την ολοκλήρωση της παραγγελίας πάμε κατευθείαν στο ταμείο. Η πληρωμή γίνεται είτε on-line με πιστωτική κάρτα με τον πελάτη να καταχωρεί ο ίδιος τα στοιχεία του, είτε με αντικαταβολή.\nΈτσι οι αλλαγές στις συνήθειες μας με τον Covid-19 στον τρόπο που γινόταν οι πωλήσεις δεν είναι πλέον αισθητές, αφού ο κόσμος συνεχίζει να... «έρχεται» στο κατάστημα μέσω της βίντεο κλήσης αλλά και εκείνοι που μένουν σε μακρινές περιοχές μπορούν να έχουν τη διαπροσωπική εξυπηρέτηση που θέλουν.\nΑποτέλεσμα; Η πελατεία αυξάνεται σταδιακά, αφού όλο και περισσότεροι με καλούν για να μιλήσουμε, να γνωριστούμε, ξέροντας πως το Video Shop by vrisko είναι ένας άμεσος, ασφαλής και βολικός τρόπος αγορών, όπου θα τους εξυπηρετήσω προσωπικά σαν να βρίσκονται στο κατάστημά μου.


[ΧΑΡΙΖΩ] XXL Γυναικεία, ΠΡΟΣΘΕΣΑ - XARISETO.GR\nPortal\tΕυρετήριο ΑΓΓΕΛΙΕΣ ΜΕ 'ΕΥΧΑΡΙΣΤΩ' ΕΛΛΑΔΑΣ ΜΑΚΕΔΟΝΙΑΣ ΘΕΣΣΑΛΟΝΙΚΗΣ (Θεσσαλονίκη) Γυναικεία ρούχα & υποδήματα\n[ΧΑΡΙΖΩ] XXL Γυναικεία, ΠΡΟΣΘΕΣΑ\nΔημοσίευση από fotiniandreaf » 17 Ιουν 2017, 13:54\nΓεια σας. Μου τα έδωσαν να τα χαρίσω, είναι όλα XXL, γράφω λεπτομέρειες.\nΠρόσθεσα λίγα ακόμα για να μην ανοίξω άλλη αγγελία. Γράφω ποια δόθηκαν.\n1. Μπλούζα, ώμος: 40εκ, μασχ-μασχ: 60εκ, μήκος: 76 ΔΟΘΗΚΕ\n2. Μπλούζα με μανίκι, ώμος: 43εκ, μασχ-μασχ: 55εκ, μήκος: 70\n3. Μπλούζα μακό, ώμος: 43εκ, μασχ-μασχ: 64εκ, μήκος: 67\n4. Μπλούζα μπεζ ζεστή: ώμος: 54εκ, μασχ-μασχ: 58εκ, μήκος: 71 ΔΟΘΗΚΕ\n5. Μπλούζα μπεζοκίτρινη ζεστή: ώμος: 50εκ, μασχ-μασχ: 61εκ, μήκος: 72 ΔΟΘΗΚΕ\n6. Μπλούζα ναυτικό στυλ, χωρίς ευχαριστώ, έχει ένα ξέβαμα κάτω δεξιά, το δείχνω στη δεύτερη φωτογραφία, η υπόλοιπη σε καλή κατάσταση. ώμος: 44εκ, μασχ-μασχ: 57εκ, μήκος: 70\n7. Πουκάμισο με κέντημα στο γιακά, ώμος: 41εκ, μασχ-μασχ: 58εκ, μήκος: 72\n8. Πουκάμισο με κεντήματα και μαργαριτάρια, μακρύ μανίκι και βάτες, ώμος: 49εκ, μασχ-μασχ: 68εκ, μήκος: 80\n9. Πουκάμισο αμάνικο γκρι αποχρώσεις, ώμος: 44εκ, μασχ-μασχ: 62εκ, μήκος: 73\n10. Ζακέτα ροζ, ώμος: 41εκ, μασχ-μασχ: 60εκ, μήκος: 76\n11. Μπλούζα λαχανί, ύφασμα που γλυστράει, γράφει Μ αλλά είναι έξτραλαρτζ. Ώμος: 42εκ, μασχ-μασχ: 60εκ, μήκος: 74 εκ. από την άκρη του ώμου, γιατί είναι ασύμετρη στη μέση. Αυτή τη πήρα από εδώ αλλα μου είναι τεράστια.ΔΟΘΗΚΕ\n12. Άσπρη με δαντέλα πίσω, χαχόλικη. Από εδώ αλλά δεν θυμάμαι κάτι παραπάνω. Χωρίς ευχαριστώ, έχει ένα πολύ μικρό σημαδάκι από σκουριά, δεν πολυφαίνεται πάντως. Φοριέται και από μικρότερα νούμερα ανάλογα το στυλ του καθενός.\n13. Φόρεμα κόκκινο με κέντημα μπροστά. Δροσερό αλλά διαφανίζει. ΔΟΘΗΚΕ\n14. Πουκάμισο λινό μπλε σκουρο. Νο 48. Απο δω αν θυμάμαι καλά. Ώμος: 39εκ, μασχ-μασχ: 53εκ, μήκος: 72 εκ. ΔΟΘΗΚΕ\n15. Πουκάμισο αμάνικο\n16. Μπλούζα ΜΕΧ, σχετικά κοντή σε μήκος, δεν πιάνει γοφούς.\n17. Φούστα χειροποίητη, γκρι ανοιχτό με ποιο σκούρα πουά. Το λάστιχο της θέλει άλλαγμα.\n18. Φούστα άσπρη πλισέ.\n19. Παντελόνι κάπρι με ασημί λεπτομέρειες.\nΤελευταία επεξεργασία από το μέλος fotiniandreaf την 11 Ιαν 2020, 19:59, έχει επεξεργασθεί 8 φορές συνολικά.\n[ΧΑΡΙΖΩ] Re: XXL Γυναικεία\nΔημοσίευση από atikiv » 17 Ιουν 2017, 14:04\nΚαλησπερα, ενδιαφερομαι για νο 10 ευχαριστω!\nΔημοσίευση από Marinaki88 » 17 Ιουν 2017, 20:07\nΚαλησπέρα ενδιαφέρομαι για τα 1,12... ευχαριστώ...\nΔημοσίευση από eli5avet » 18 Ιουν 2017, 00:17\nΚαλησπέρα! Ενδιαφέρομαι για την 6 παρακαλώ. Ευχαριστώ\nΔημοσίευση από andromachi » 18 Ιουν 2017, 13:22\nΕνδιαφέρομαι για τα 13, 4 και 5, με αυτήν την σειρά.\nΔημοσίευση από fotiniandreaf » 20 Ιουν 2017, 00:16\nΚορίτσια δικά σας ότι ζητήσατε, πάρτε και τα υπόλοιπα να φείγουν!\nΤης Θεσσαλονίκης με Τέλη;\nΣτις εκτός Θεσσ θα στείλω πμ. με λογαριασμό.\nΔημοσίευση από andromachi » 20 Ιουν 2017, 09:20\nΝαι, με Τέλη.\nΔημοσίευση από eli5avet » 21 Ιουν 2017, 11:48\nΔημοσίευση από atikiv » 21 Ιουν 2017, 19:05\nΚαλησπερα, χιλια συγγνωμη αλλα θα αποσυρω..\nΔημοσίευση από andromachi » 01 Ιούλ 2017, 15:40\nΠαρέλαβα κι ευχαριστώ!


Βρετανία: Απειλή για έξοδο από την Ευρωπαϊκή Ένωση - University Press\nΒρετανία: Απειλή για έξοδο από την Ευρωπαϊκή Ένωση\nΠΟΛΙΤΙΚΗ | Ιανουάριος 29, 2013 by Γιάννης Κουτρουμπής | 0 σχόλια\nΣε μία πρόσφατη συνέντευξη του o Υπουργός Οικονομικών της Βρετανίας Τζορτζ Όσμπορν στην γερμανική εφημερίδα DieWelt, δήλωσε ότι η Ευρωπαϊκή Ένωση θα πρέπει να αλλάξει προκειμένου η Βρετανία να παραμείνει μέλος της.\nδήλωση του Βρετανού αξιωματούχου της κυβέρνησης Κάμερον έρχεται μία μέρα αφότου σύμμαχος της Μέρκελ κάλεσε το Λονδίνο να μην «εκβιάζει» τους κοινοτικούς εταίρους του για να ανακτήσει εξουσίες από τις Βρυξέλλες.\nΕρωτηθείς ο Όσμπορν από την DieWelt, αν η Βρετανία θα συνεχίσει να είναι μέσα στην Ευρωπαϊκή Ένωση σε 10 χρόνια από σήμερα, απάντησε: «Ελπίζω πάρα πολύ ότι η Βρετανία θα παραμείνει μέλος της ΕΕ. Αλλά προκειμένου να μπορέσουμε να παραμείνουμε εντός της Ευρωπαϊκής Ένωσης, η ΕΕ πρέπει να αλλάξει».\nΟ τσάρος της Βρετανικής οικονομίας επισήμανε ότι: «O λαός του Ηνωμένου Βασιλείου είναι πολύ απογοητευμένος από την ΕΕ και οι πολίτες αισθάνονται ότι πάρα πολλά πράγματα αποφασίζονται πολύ μακριά [από αυτούς], στις Βρυξέλλες. Οι πολίτες μας διερωτώνται εάν η Ευρώπη λύνει πραγματικά τα πιο άμεσα προβλήματά τους και μπορεί να δημιουργήσει θέσεις εργασίας για να τους εξασφαλίσει ένα αξιοπρεπές βιοτικό επίπεδο».\nΑκόμη σημείωσε ότι: «Εμείς θέλουμε η ΕΕ να κάνει περισσότερα σε ορισμένους τομείς όπως η εσωτερική αγορά, η πληροφορική, η ενέργεια, το ελεύθερο εμπόριο με τις Ηνωμένες Πολιτείες, την Ιαπωνία και άλλα μέρη του κόσμου. Έχουμε ιδέες για η ΕΕ και είναι απογοητευτικό το ότι δεν εφαρμόζονται»\nΑπό την άλλη πλευρά, και μία ημέρα πριν δημοσιευτούν τα σχόλια του Τζορτζ Όσμπορν στον γερμανικό Τύπο, ο επικεφαλής της επιτροπής Ευρωπαϊκών Υποθέσεων της Γερμανίας κ. Κριχμπάουμ, προειδοποιούσε τη Βρετανία να μην προσπαθεί να εκβιάσει τους εταίρους της στην Ευρωπαϊκή Ένωση.\n«Δεν μπορείς να δημιουργήσεις ένα πολιτικό μέλλον εάν εκβιάζεις άλλα κράτη. Αυτό δεν θα βοηθήσει τη Βρετανία. Χρειάζεται μία Ευρώπη που να είναι σταθερή. Χρειάζεται αγορές που λειτουργούν» δήλωσε ο σύμμαχος της Άνγκελα Μέρκελ στην Χριστιανοδημοκρατική Ένωση (CDU).\nΗ συζήτηση για μία Βρετανία εντός ή εκτός της Ευρωπαϊκής Ένωσης έχει σταδιακά κλιμακωθεί λόγω της πολυαναμενόμενης ομιλίας του Βρετανού Πρωθυπουργού στην επέτειο για την είσοδο της χώρας στην Ένωση, στην οποία ο Κάμερον αναμένεται να θέσει το πλαίσιο της νέας προσέγγισης με την ΕΕ.\nΠαρόλο που ο ίδιος ο Κάμερον έχει κατά καιρούς δηλώσει ότι επιθυμεί η Βρετανία να παραμείνει στην Ευρωπαϊκή Ένωση θεωρεί πως απαιτείται ο επαναπροσδιορισμός της σχέσης της χώρας με την Ένωση υπό το φως των κινήσεων των κρατών-μελών της Ευρωζώνης προς βαθύτερη ενοποίηση.\nΟ Ντέιβιντ Κάμερον αναμένεται, λοιπόν, να υπογραμμίσει ότι οι ισχύοντες όροι της βρετανικής συμμετοχής στην ΕΕ δεν είναι αποδεκτοί και πρέπει να γίνουν αντικείμενο επαναδιαπραγμάτευσης. Και η «νέα διευθέτηση», στο πλαίσιο της οποίας το Λονδίνο επιδιώκει να ανακτήσει εξουσίες από τις Βρυξέλλες, θα πρέπει να τεθεί στην κρίση του βρετανικού λαού μέσω δημοψηφίσματος.\nΚλείνοντας, είναι πολύ σημαντικό να μην αποσχιστεί η Βρετανία από την Ευρωπαϊκή Ένωση ιδιαίτερα σε μία τόσο δύσκολη συγκυρία στην οποία έχει περιέλθει η Ένωση, αλλά θα πρέπει και η Βρετανία να ξεκαθαρίσει την θέση της έτσι ώστε να μην παρεμποδίζεται το έργο της Ένωσης από τα κράτη μέλη.\nTags: Γιάννης Κουτρουμπής, διεθνή, Ευρωπαική Ένωση, Κάμερον, κρίση, Μέρκελ, νέα, οικονομία\n« Ορεινή ποδηλασία Σκόνη, χώμα, λάσπη\nΜια βραδινή Ποδηλατοβόλτα κάπου στην Αθήνα »


Και το όγδοο «παιδί» λέγεται Fiesta | 4Drivers.gr | Just Journalism\nΜία συγκινητική έκπληξη περίμενε έναν Ιταλό παππού απ’ τα παιδιά του. Τα παιδιά του αναπαλαίωσαν το αγαπημένο τους οικογενειακό Fiesta, ηλικίας 38 ετών, όταν αυτός διαγνώστηκε με καρκίνο.\nΌλα τα παιδιά του CarloTedeschi, ηλικίας από 46 έως 28 ετών, έμαθαν να οδηγούν στο Fiesta που ο Carlo αγόρασε ολοκαίνουργιο από μια αντιπροσωπεία κοντά στο σπίτι τους στο Sant’llario d’Enza, Reggio Emilia, στην Ιταλία. Το μοναδικό αυτοκίνητο στη ζωή του που αγόρασε καινούργιο έχει ”γράψε”ι τώρα στο κοντέρ 245,000 km, αλλά είχε εμφανή σημάδια φθοράς.\nΤα επτά ενήλικα παιδιά οργάνωσαν μυστικά την αναπαλαίωση του αγαπημένου οικογενειακού αυτοκινήτου -στο οποίο πήραν και τα πρώτα τους μαθήματα οδήγησης- όταν ο πατέρας τους διαγνώστηκε με καρκίνο.\nΤο Fiesta θεωρείται το “όγδοο παιδί” της Ιταλικής οικογένειας και έχει καλύψει εκατοντάδες χιλιάδες χιλιόμετρα σε μαθήματα οδήγησης, διαδρομές από το μαιευτήριο στο σπίτι και καλοκαιρινές διακοπές\n”Το Fiesta είναι ένα μεγάλο κομμάτι της οικογένειάς μας. Εγώ ο ίδιος και οι δύο νεότερες αδερφές μου όχι μόνο μάθαμε να οδηγούμε με το Fiesta, αλλά ήταν και το αυτοκίνητο με το οποίο ο μπαμπάς μας έφερε από το μαιευτήριο” δήλωσε ο νεότερος γιος, Paolo, 34 ετών. ”Ξέραμε ότι το όνειρό του γι’ αυτό το αυτοκίνητο ήταν να ξαναγίνει σαν καινούργιο. Έδινε το παρόν σε γάμους, διακοπές, σαν κανονικό μέλος της οικογένειας. Όλοι το γνωρίζουν. Είμαστε η οικογένεια Fiesta.”


ΑΝΕΞΑΡΤΗΤΟΙ ΔΗΜΟΣΙΟΓΡΑΦΟΙ: ΕΣΗΕΑ των ολίγων... απεργία παρωδία (επίσης των ολίγων)... Με τους πολλούς ποιος θα ασχοληθεί;\nΕΣΗΕΑ των ολίγων... απεργία παρωδία (επίσης των ολίγων)... Με τους πολλούς ποιος θα ασχοληθεί;\nΔυστυχώς, οι πιο δυσοίωνες εκτιμήσεις μας επιβεβαιώθηκαν. Όχι ότι οι Ανεξάρτητοι Δημοσιογράφοι είμαστε «Κασσάνδρες»! Απλά είμαστε η φωνή της λογικής. Αυτής που έχει απολέσει προ πολλού η πλειοψηφία του ΔΣ της ΕΣΗΕΑ και δυστυχώς αρνείται, παρά τις φιλότιμες προσπάθειές μας, να εισακούσει.\nΣτην χθεσινή απεργία ακούσαμε από τους εκπροσώπους μας πύρινους αντιστασιακούς και επαναστατικούς λόγους, χωρίς όμως το αυτονόητο... Να ακουστεί από ΕΝΑΝ, έστω και ΜΙΑ μία λύση! Παρακολουθήσαμε δημοσιογράφους, επαγγελματίες συνδικαλιστές, να μιλούν με πάθος μπροστά στο «απίστευτο» . . . 5% των συναδέλφων, που συμμετείχαν στην απεργία! Οι άλλοι που ήταν; Πού ήταν όλοι αυτοί οι συνάδελφοι που έχουν μείνει άνεργοι, που εργάζονται με μαύρα, που υποαπασχολούνται, που εργάζονται σε συνθήκες γαλέρας στο ίντερνετ, που έχουν υπογράψει εξοντωτικές συμβάσεις εργασίας; ΠΟΥ ΗΤΑΝ;\nΠάνω από ΧΙΛΙΟΥΣ ΑΝΕΡΓΟΥΣ συναδέλφους δημοσιογράφους μετράει ο Κλάδος μας και περίπου 2.000 υποαπασχολούμενους και επί μακρόν ετεροαπασχολούμενους.\nΠου ήταν όλοι αυτοί, που ενώ τους πνίγει η αγανάκτηση, απείχαν επιδεικτικά από την χθεσινή «μεγαλειώδη» συγκέντρωση και πορεία στο Υπουργείο Εργασίας; Δυστυχώς, δεν προβληματίστηκε κανείς από το "κονκλάβιο" του γυάλινου κτηρίου, της οδού Ακαδημίας.\nΑντιθέτως έγραψαν τους λόγους τους στην γνωστή ξύλινη συνδικαλιστική γλώσσα που τόσα χρόνια έχουν μάθει να ομιλούν. Στην γλώσσα που δυστυχώς κρύβει πολλά μικροπολιτικά μηνύματα. Ισως έκαναν και copy – paste από παλαιότερους λόγους χρησιμοποιώντας εκφράσεις και λέξεις που μύριζαν... ναφθαλίνη και παρωχημένη αντίληψη.\nΚύριοι και κυρίες, συγγνώμη που σας ξυπνάμε από τον συνδικαλιστικό σας ύπνο, αλλά βρισκόμαστε στο 2012, στην Ελλάδα της εξόφθαλμης και πρωτοφανούς οικονομικής κρίσης εν μέσω τεράστιων παγκόσμιων αλλαγών, που δυστυχώς αρνείστε να κοιτάξετε - πολλώ δε μάλλον να κατανοήσετε - και να «κατεβάσετε» στον κλάδο ένα στοιχειώδες σχέδιο ανάσχεσης της οικονομικής, επαγγελματικής και κοινωνικής ισοπέδωσης του Κλάδου.\nΤο δυστύχημα είναι ότι τον περασμένο Φεβρουάριο, μέσω της πρότασης που υπερψήφισε το 43% των συναδέλφων στην Γενική Συνέλευση, όλα αυτά τα είχαμε αποτυπώσει σε ένα κομμάτι χαρτί, τα είχαμε προβλέψει, σας δίναμε λύσεις. Κι οχυρωθήκατε πίσω από τις μικροπολιτικές σας και τα ψευτοσυνδικαλιστικά σας διλήμματα. Όταν μιλούσαμε για άγριες απεργίες διαρκείας, με μαύρο σε τηλεοράσεις, βουβά ραδιόφωνα και μπλόκα στα πιεστήρια, μας κοιτούσατε αποσβολωμένοι. Και όταν σας υποδείξαμε τους τρόπους, απαντήσατε «Μα, . . δεν γίνεται, θέλει οργάνωση»!\nΚάπως έτσι, φτάσαμε να μετράμε χιλιάδες ανέργους, ετεροπασχολούμενους και υποαπασχολούμενους, που με τις δικές σας ενέργειες και παραλείψεις βρέθηκαν εκτός αγοράς εργασίας.\nΑλήθεια, πώς αισθάνεστε βλέποντας την φωτογραφία αυτή:\nΑπό την πορεία των εργαζόμενων στα ΜΜΕ, στην Δευτέρα, 24 Σεπτεμβρίου 2012, έξω από το υπ. Εργασίας\nΜόλις το 5% των εργαζόμενων έδωσε το παρών!\nΚαι για να μην τρέφουν ορισμένοι, που είναι συνηθισμένοι στην «επαναστατική γυμναστική», αυταπάτες, θα τους διαμηνύσουμε τα εξής:\nΗ «τρόικα της δημοσιογραφίας», όπως την χαρακτήρισαν οι «Financial Crimes» (εγκλήματα του τύπου, ελληνιστί) στο τελευταίο έντυπό τους, που μοιράστηκε στην απεργιακή κινητοποίηση, δεν βρίσκεται μόνο μέσα στο ΔΣ της ΕΣΗΕΑ, αλλά είναι διάσπαρτη στις συνδικαλιστικές παρατάξεις, που φέρουν αποκλειστικά την ευθύνη για τους αγώνες που και δεν έδωσαν και «πριόνισαν» για να μην γίνουν, καταλήγοντας σε «άσφαιρες» απεργίες απέναντι στα εργοδοτικά αρπακτικά.\nΧαρακτηριστικά καταγράφουμε την ένοχη σιωπή όλων για το ΠΑΜΕ, που έδωσε το γνωστό «μπλοκέ» παρών στην πορεία, τη στιγμή που έκαναν "γαργάρα" το προκλητικό κλείσιμο του Τηλεοπτικού Σταθμού 902, που οδήγησε κι άλλους συναδέλφους στην ανεργία! Ούτε ένας δεν θα βρεθεί για να σχολιάσει το γεγονός;\nΔυστυχώς όμως τα παραπάνω μαθήματα περί απλής λογικής αδυνατείτε να τα καταλάβετε. Εμείς θα συνεχίσουμε να τα λέμε, μάλλον, εις ώτα μη ακουόντων.\nΔυστυχώς οι περιστάσεις και οι απαιτήσεις σάς ξεπέρασαν. Οι Ανεξάρτητοι Δημοσιογράφοι θα συνεχίσουν να παλεύουν όλο και πιο δυναμικά για να δείξουν τα αυτονόητα και να Ενώσουν πάλι τον Κλάδο.\nΑναρτήθηκε από ΑΝΕΞΑΡΤΗΤΟΙ ΔΗΜΟΣΙΟΓΡΑΦΟΙ στις 5:01 μ.μ.


Ο νέος είναι ωραίος! Ο παλιός είναι αλλιώς, αλλά ο καθένας έχει τη δική του χάρη....\nPip Blom - Daddy Issues (Single – 2019)\nΗ 22χρονη μας έρχεται από το Άμστερνταμ και αυτό το κιθαριστικό διαμαντάκι είναι η πρώτη γεύση από τον ντεμπούτο δίσκο της που θα έχει τον τίτλο Boat και αναμένεται στο τέλος της άνοιξης. Αν στο βάθος ακούτε και λίγο Breeders δε σας γελούν τ’ αυτιά σας. Ο Dave McCracken (παραγωγός του Ian Brown κατά καιρούς και συνεργάτης των Depeche Mode μεταξύ άλλων μεγάλων ονομάτων) βρίσκεται στη θέση του παραγωγού.\nThe Cinematic Orchestra - A Caged Bird/Imitations of Life (feat. Roots Manuva) (Single: A Promise – 2019)\nΣύμπραξη βρετανικών δυνάμεων. Το σχεδόν τελετουργικών εκ της Αφρικής ηχοχρωμάτων κομμάτι που παρουσιάζουν οι Λονδρέζοι, με τις ενδιαφέρουσες ambient/τζαζ πινελιές, στοιχειώνεται από τη φωνή του Manuva. Από την νέα ολοκληρωμένη δουλειά τους που ακούει στον τίτλο To Believe 12 χρόνια μετά από το Ma Fleur. Τέλεια συντροφιά του Α Promise που κυκλοφόρησε πριν ένα μήνα και μας είχε ανοίξει την όρεξη.\nVampire Weekend – Sunflower ft. Steve Lacy (Double Single Sunflower / Big Blue – 2019)\nΑπό μια ακόμη επικείμενη ανοιξιάτικη κυκλοφορία μια πρόγευση, αναμένοντας το τέταρτο άλμπουμ των Νεοϋορκέζων που θα φέρει το τίτλο Father of the Bride, το επόμενο βήμα από το βραβευμένο με γκράμμι Modern Vampires of the City. Ακούω τις αρμονίες του δεύτερου από τα δύο διπλά σινγκλ που προλειαίνουν το έδαφος, τη συνέχεια του καταπληκτικού Harmony Hall, http://www.apotis4stis5.com/news-f/36254-6-vampire-weekend , και μεταφέρομαι μέσων των επιρροών της σύνθεσης στα τέλη της δεκαετίας του 60, με το track να αποτελεί το τέλειο σάουντρακ μια ηλιόλουστης ημέρας… Είναι πολύ πιθανό και η νέα δουλειά του αμερικάνικου τρίο να πάει στην κορυφή των άλμπουμ της πατρίδας τους όπως και τα δύο προηγούμενα δισκογραφικά παιδιά τους.\nBig Thief – UFOF (Single – 2019)\nΠαραμένουμε στο γεωγραφικό χώρο της Νέας Υόρκης και όχι μόνο. Παραμένουμε στο ηχητικό παρελθόν με την Joni να κοιτάει περήφανη τα πνευματικά της παιδιά. Από το αναμενόμενο ομότιτλο 3ο άλμπουμ του κουαρτέτου που θα κυκλοφορήσει από την 4AD. Δηλώνω οπαδός της φωνής της Adrianne Lenker και προτείνω να μην προσπεράσετε αυτό το σεμνό, μεγάλο τραγούδι.\nThe Comet Is Coming - Unity (Single – 2019)\nΠάντα μου άρεσε η μίξη των ήχων και εδώ η ηλεκτρόνικα αποτελεί την κόλα για τις μουσικές της Αφρικής, τη τζαζ και τα ambient ταξίδια πάνω στους δρόμους του μπαμπά Eno. Από τον αναμενόμενο τρίτο δίσκο με τίτλο Trust in the Lifeforce of the Deep Mystery, του αγγλικού τρίο. Αν δεν το έχετε ήδη κάνει γνωρίστε με αφορμή την νέα τους δουλειά τους Shabaka Hutchings (σαξόφωνο), Dan Leavers (πλήκτρα), Max Hallett (νταμς) ή αλλιώς τους King Shabaka, Danalogue και Betamax King, πρόκειται για ένα σπάνιο είδος μουσικών.\nHelado Negro - Pais Nublado (Cloudy Country) (LP: This Is How You Smile - 2019)\nΑνάλαφρο σαν πούπουλο, φολκ σε μια πολύ μοντέρνα έκδοση, ερμηνευμένο δίγλωσσα σε ισπανικά και αγγλικά. Μπορεί κάτι τόσο λιτό να είναι τόσο πλούσιο συναισθημάτων και συνειρμικών ονειρικών εικόνων; Η απάντηση βρίσκεται στα τεσσερισήμισι λεπτά του τραγουδιού του Roberto Carlos Lange όπως είναι το πραγματικό του όνομα. Πατώντας το replay, κρατάω σφιχτά ως τον πιο πολύτιμο θησαυρό, τον ήχο που ταξίδεψε από το Εκουαδόρ, στη Φλόριντα και από εκεί στον κόσμο…\nShe Drew The Gun – Paradise (Single – 2019 από το LP: Revolution of Mind - 2018)\nΟ ψεύτικος και ασταθής παράδεισος του καπιταλισμού αφορμή για το νέο σίγκλ ενός από τους καλούς δίσκους της χρονιάς που πέρασε. Από τα πρώτα δευτερόλεπτα σου κερδίζει την προσοχή σου και μετά ακούς στίχους όπως αυτόν «There’s trouble on the breeze / There’s nothing to believe / You’ve got everything you need / In paradise»\nCass McCombs - Prayer For Another Day (LP: Tip Of The Sphere – 2019)\nΟ δημιουργός του καλύτερου ροκ δίσκου για το 2016, το Mangy Love σύμφωνα με το Pitchfork επιστρέφει. Εναλλακτική κάντρι, πείτε την και διαστημική αν θέλετε, στο συγκεκριμένο track, απόσπασμα από τον ένατο στούντιο δίσκο του.\nHoneyblood - The Third Degree (Single – 2019)\nΈνα ντουέτο που πλέον είναι γκρουπ με ένα μέλος, η δεύτερη φορά που τους συμβαίνει κατά ένα περίεργο τρόπο, με το νέο τους τραγούδι. Πλέον λοιπόν η κυρία εκ Σκωτίας Stina Tweeddale υπεύθυνη για τον δίσκο που αναμένεται να κυκλοφορήσει περί τα τέλη Μαΐου και θα φέρει τον τίτλο In Plain Sight. Το πρώτο δείγμα σε παραγωγή όπως και ο υπόλοιπος δίσκος του πολυτάλαντου αμερικανού John Congleton (βλέπε τέσσερις δίσκους με την St. Vincent). Μου θύμισε τηρουμένων των αναλογιών την περίπτωση των The Jam που με όχημα το punk δήλωναν την αγάπη τους για την Motown. Έτσι και εδώ η ροκ επικάλυψη έχει στην καρδιά της την αγάπη για τα girl groups των ‘60ς.\nDjeuhDjoah & Lieutenant Nicholson - Tout s'assemble (LP: Aimez ces airs – 2019)\nΤο ντουέτο από τη Γαλλία με την αφρικανική καταγωγή και με τους ηλέκτρο φανκι σόουλ ρυθμούς, ίσως τους έχετε χορέψει χάρη στο περσινό El Niño. Οι όμορφες φωνές τους και η μελωδία που θα σας κάνει να αναρωτηθείτε που την έχετε ξανακούσει θα κάνουν το κορμί να λικνιστεί χωρίς να το συνειδητοποιήσει. Όλα αυτά και με ένα βίντεο κλιπ που το καταευχαριστήθηκα, έστω και αν η τεχνική του καθρέφτη που αγάπησα στο video clip που είχε σκηνοθετήσει ο Prince για το τραγούδι του When The Doves Cry μετράει στο οπτικό μου υποσυνείδητο τριανταπέντε χρόνια.\nSports Team - M5 (EP: Keep Walking – 2019)\nΑκόμη ένα γκρουπ που συνεργάστηκε με τον Dave McCracken που συναντήσαμε στην εισαγωγή. Αυτή τη φορά για το νέο τους τραγούδι τοποθετούν πίσω από την κονσόλα τον Jolyon Thomas ( ένας από τους παραγωγούς στο Songs Of Experience των U2 και του άλμπουμ των Slaves Are You Satisifed?). Προσέξτε το δεμένο ηχητικό αποτέλεσμα που μας δίνει η εξαμελής μπάντα από την Αγγλία και τη φωνή του frontman Alex Rice, πιστεύω ότι θα μας απασχολήσουν εκτός απροόπτου αρκετά στο μέλλον.\nΓια τον επίλογο ένα ξεκίνημα. Περνάμε στην άλλη πλευρά του ατλαντικού και κατευθυνόμαστε δυτικά, στην Καλιφόρνια, στο Λος Άντζελες συγκεκριμένα, με κάτι εντελώς διαφορετικό…\nΤώρα μπορείτε να αποκτήσετε την Aston Martin DB5 του Τζέιμς Μποντ Διαβάστηκε 2'' πριν\nΑν έχετε αυτό είστε αποδεδειγμένα χαρισματικοί! Διαβάστηκε 3'' πριν\nStand By Me - Ben E. King Διαβάστηκε 3'' πριν\nΖώδια και εμφάνιση - Ποια είναι τα χαρακτηριστικά του κάθε ζωδίου..; Διαβάστηκε 3'' πριν